Μια άκρως συγκινητική ανάρτηση έκανε η παρουσιάστρια για τη Βηρυτό.\nΤα όσα έγιναν εκεί έχουν συγκλονίσει τους πάντες και η Σταματίνα Τσιμτσιλή δεν θα μπορούσε να αποτελεί εξαίρεση.\nΜάλιστα, η ίδια πριν από μερικά χρόνια και συγκεκριμένα το 2016 είχε βρεθεί εκεί με τον σύζυγό της.\nΠόσταρε στον προσωπικό της λογαριασμό στο Instagram μια σειρά από φωτογραφίες και έγραψε ένα συγκινητικό μήνυμα.\n«Πριν από μερικά χρόνια και συγκεκριμένα το 2016 επισκεφθήκαμε οικογενειακώς την Βηρυτό.\nΟ άντρας μου πήγαινοερχόταν συχνά, για εμένα όμως ήταν η πρώτη φορά.\nΟι άνθρωποι που συναναστράφηκα ήταν ζωντανοί, θορυβώδεις σαν εμάς τους Έλληνες με καρδιά γεμάτη φιλότιμο και ζεστασιά. Μας αγαπούν πολύ σαν λαό κι εμείς τώρα πρέπει να σταθούμε δίπλα τους όπως μπορούμε.\nΕύχομαι και προσεύχομαι αυτή η μεγάλη τραγωδία να μην ισοπεδώσει για πάντα τις ψυχές τους.\nΗ σκέψη μας κοντά σε αυτούς που έχασαν αγαπημένα πρόσωπα και σε εκείνους που δίνουν μάχη για να κρατηθούν στην ζωή. Εύχομαι οι υπεύθυνοι να τιμωρηθούν παραδειγματικά και να μην θρηνούμε θύματα τόσο άδικα από εγκληματική αμέλεια ορισμένων. #prayforbeirut», έγραψε χαρακτηριστικά η Σταματίνα Τσιμτσιλή.


Θ. Τζάκρη: Προχωρά οριστικά η κατασκευή του Νέου Δικαστικού Μεγάρου Έδεσσας | karatzova.com\nHome / ΕΔΕΣΣΑ / Θ. Τζάκρη: Προχωρά οριστικά η κατασκευή του Νέου Δικαστικού Μεγάρου Έδεσσας\nΘ. Τζάκρη: Προχωρά οριστικά η κατασκευή του Νέου Δικαστικού Μεγάρου Έδεσσας\nΔικαιώνεται ο πολυετής αγώνας μου\nΣε συνάντηση εργασίας που πραγματοποιήθηκε σήμερα 19-9-2019 με πρωτοβουλία της βουλευτή Πέλλας κ. Θεοδώρας Τζάκρη με τον Υπουργό Δικαιοσύνης κ. Κωνσταντίνο Τσιάρα και τους συνεργάτες του αναφορικά με το έργο της κατασκευής του Νέου Δικαστικού Μεγάρου Έδεσσας, ο Υπουργός διαβεβαίωσε τη βουλευτή ότι το έργο που ωρίμασε η Κυβέρνηση του ΣΥΡΙΖΑ θα εγκριθεί άμεσα από την Διυπουργική Επιτροπή ΣΔΙΤ.\nΥπενθυμίζεται ότι για το έργο της κατασκευής του Νέου Δικαστικού Μεγάρου Έδεσσας, χάρη στη στενή και εντατική συνεργασία της κ. Τζάκρη με τους Υπουργούς Υποδομών και Δικαιοσύνης της κυβέρνησης του ΣΥΡΙΖΑ κκ. Χρήστο Σπίρτζη, Σταύρο Κοντονή και Μιχάλη Καλογήρου, καθώς και με τον Ειδικό Γραμματέα ΣΔΙΤ κ. Νίκο Μαντζούφα, είχε συνταχθεί φάκελος ΣΔΙΤ, είχε υποβληθεί στη Γενική Γραμματεία ΣΔΙΤ, είχε ζητηθεί η συναίνεση του Υπουργείου Δικαιοσύνης και του ΤΑΧΔΙΚ για τις πιστώσεις και ως εκ τούτου το έργο είναι ώριμο και θα εγκριθεί άμεσα από την Διυπουργική Επιτροπή ΣΔΙΤ, η έγκριση της οποίας δεν πρόλαβε να δοθεί από την προηγούμενη κυβέρνηση λόγω της προκήρυξης των εκλογών.\nΜετά την εξέλιξη αυτή, η κ. Τζάκρη δήλωσε, μεταξύ άλλων, τα εξής:\n«Τίποτα δεν μπορεί να σταματήσει τα δίκαια της Πέλλας, πέρα από την αδράνεια των παραγόντων της. Αυτό επιβεβαιώθηκε πανηγυρικά σήμερα στη συνάντησή μου με τον Υπουργό Δικαιοσύνης κ. Κωνσταντίνο Τσιάρα, ο οποίος με διαβεβαίωσε ότι ένα έργο, για το οποίο έχω μοχθήσει επί σειρά ετών, ένα δίκαιο αίτημα του νομικού κόσμου και των πολιτών της Πέλλας, υλοποιείται άμεσα. Το Νέο Δικαστικό Μέγαρο Έδεσσας θα βελτιώσει καταλυτικά τις συνθήκες απονομής της δικαιοσύνης, το περιβάλλον εργασίας δικηγόρων και δικαστών, αλλά και το αίσθημα αξιοπρέπειας των πολιτών που ασκούν τα νόμιμα δικαιώματά τους. Αισθάνομαι την ανάγκη να ευχαριστήσω δημόσια τον Υπουργό κ. Κωνσταντίνο Τσιάρα και τους συνεργάτες του, ο οποίος σε αντίθεση με άλλους συναδέλφους του, που σταματούν ώριμα έργα της περιόδου διακυβέρνησης του ΣΥΡΙΖΑ, παραμέρισε την μικροπολιτική και υπηρέτησε την ουσία του δικαίου.»\nΑνώνυμος 19 Σεπτεμβρίου 2019 - 10:29 μ.μ.\nΠολύ ωριμότητα διαβάζουμε και το μυαλό μας σκέφτεται το επόμενο στάδιο, τη σαπίλα... Και κάτι για την ιστορία. Για δικαστικό μέγαρο γράφανε οι εφημερίδες από το 1930!!! Κάντε το και μη μιλάτε πια. Σας βαρεθήκαμε...\nΑνώνυμος 19 Σεπτεμβρίου 2019 - 11:27 μ.μ.\nΤο έργο αυτό κυρία μου το ξένισε η Ν.Δ.( Τζαμτζης, Καρασμανης ) με τα οικόπεδα κλπ. Όμως για να δεις την διαφορά συμπεριφοράς υπουργών του ΣΥΡΙΖΑ με τους υπουργούς της Ν.Δ.\nΑνώνυμος 20 Σεπτεμβρίου 2019 - 9:39 π.μ.\nΖήτω η Νέα Δημοκρατία!!!\nΑνώνυμος 21 Σεπτεμβρίου 2019 - 1:02 π.μ.\nΖητώ ζητώ μωρέ παιδάκι μου σου χαλάμε χατήρι εμείς??? Όταν θα αδειάσουν τα ταμεία που γέμισε ο ΣΥΡΙΖΑ από τον κόπο του κοσμάκη τότε θα δούμε ποιον θα λέμε ζητώ γιατί γελάει καλύτερα ο τελευταιος\nΑνώνυμος 21 Σεπτεμβρίου 2019 - 5:49 μ.μ.\nΕιρωνικό ήταν το Ζήτω!!!\nΑνώνυμος 20 Σεπτεμβρίου 2019 - 7:21 π.μ.\nΜπράβο ρε Θοδωρα.\nΤελικά διαθέτεις και υπομονή και επιμονή και αξιοπιστία και αισθημα κοινού συμφέροντος και πολιτική αξιοπιστία


PANELIAKOS, Boston USA: Αντεπίθεση από τη λαϊκή δεξιά με… ατζέντα ΣΥΡΙΖΑ\nΤο μόνο σίγουρο είναι πως η σύνθεση – και το μέγεθος - της κοινοβουλευτικής ομάδας, που θα προκύψει από τις επόμενες εκλογές θα προσδιορίσει ως ένα βαθμό και τα όρια των αλλαγών που θα κατορθώσει να επιβάλει ο Μητσοτάκης στο κράτος.\nΡώτησαν τον Γεράσιμο Γιακουμάτο στα ερτζιανά αν υπάρχει περίπτωση να τον δούμε στο ίδιο ψηφοδέλτιο με τον Γρηγόρη Ψαριανό. «Ο Γρηγόρης είναι πολύ καλό παιδί» είπε, αλλά «το ζήτημα είναι τι έχει κανείς στο δισάκι του να φέρει. Εγώ δεν πιστεύω ότι η κυρία Διαμαντοπούλου μπορεί να προσθέσει». Αν έχει μια αξία η παρέμβαση του βουλευτή της Β’ Αθηνών – που στις επόμενες εκλογές θα κατέβει, λέει, στον δυτικό τομέα, «εκεί με τη φτωχολογιά» -, είναι γιατί αποκαλύπτει πως η βαθιά ΝΔ αντιμετωπίζει τον διακηρυγμένο στόχο του αρχηγού για ανοίγματα στο χώρο της κεντροαριστεράς. Και κυρίως την απόσταση που χωρίζει τον Μητσοτάκη από μεγάλο μέρος του κόμματος του.\nΟ Γιακουμάτος υπήρξε – και παραμένει – εκπρόσωπος της λεγόμενης λαϊκής δεξιάς στους κόλπους της συντηρητικής παράταξης. Τι κι αν το μακρινό 2015 έλεγε σε μια συνεδρίαση της γαλάζιας ΚΟ ότι «η “λαϊκή δεξιά”- όπως την ξέραμε- δεν υπάρχει πια. Όχι γιατί απέτυχε ως ιδεολογικό ρεύμα, ούτε γιατί οι αρχές και τα οράματά της ξεπεράστηκαν, ούτε γιατί απέτυχαν οι εφαρμοσμένες πολιτικές της. Αλλά γιατί κακοποιήθηκε, γιατί ασέλγησαν πάνω της οι άθλιοι λαϊκιστές και οι επαγγελματίες της παραπληροφόρησης»;\nΤώρα, στην προαναφερθείσα συνέντευξη δηλώνει «όποιος επιχειρήσει να κόψει σύνταξη να του κοπούν τα χέρια, είναι ντροπή. Όταν η Ελλάδα ήταν στα βράχια κάναμε υποχωρήσεις, τώρα φύγαμε από το μνημόνιο. Αν χρειαστεί, να γίνει μονομερώς, δεν πρέπει να κοπούν οι συντάξεις, ποτέ δεν θα στηρίξω άλλη μείωση συντάξεων».\nΓια να το πούμε αλλιώς, υιοθετεί ατζέντα και ρητορική ΣΥΡΙΖΑ προκειμένου να προσεγγίσει τη «φτωχολογιά». Και εμφανίζεται μάλλον αρκετά μακριά από το σκεπτικό που κυριαρχεί στην ηγετική ομάδα, «τα συμφωνηθέντα με τους εταίρους πρέπει να τηρούνται για να ανακτήσουμε την εμπιστοσύνη των αγορών».\nΗ αλλαγή του μείγματος της πολιτικής είναι το επόμενο στάδιο. Σύμφωνα με την ανάλυση του μητσοτακικού επιτελείου για να επιτευχθεί πρέπει πρώτα η χώρα να ξανακερδίσει την αξιοπιστία της σε ευρωπαϊκό επίπεδο. Από εκλογικής σκοπιάς έχει μια λογική η στάση Γιακουμάτου. Πρωταρχικός στόχος, άλλωστε, κάθε βουλευτή είναι η επανεκλογή του. Από την άλλη, όμως, δεν θολώνει ένα από τα μηνύματα που το επίσημο κόμμα προσπαθεί να εκπέμψει; Εκείνο της μάχης κατά του λαϊκισμού;\nΗ φιλελεύθερη πτέρυγα της ΝΔ ευελπιστεί ότι αυτά τα ζητήματα θα τα λύσει η κάλπη. Μπορεί. Μπορεί και όχι. Το μόνο σίγουρο είναι πως η σύνθεση – και το μέγεθος – της κοινοβουλευτικής ομάδας, που θα προκύψει από τις επόμενες εκλογές θα προσδιορίσει ως ένα βαθμό και τα όρια των αλλαγών που θα κατορθώσει να επιβάλει ο Μητσοτάκης στο κράτος.


Παρλάπιπας: Με καπάκια από γυάλινα βαζάκια και ελάχιστα χρήματα μπορείτε να φτιάξετε υπέροχες κατασκευές για το σπίτι\nΚαπάκια από γυάλινα βαζάκια – Συμβουλές: Πολλοί άνθρωποι βρίσκουν καθημερινά καπάκια. Αυτά, μπορεί να είναι από μπουκάλια αναψυκτικών.\nΜπορεί επίσης να είναι από μπουκάλια ποτών ή από μπουκάλια νερού. Σε κάθε περίπτωση, αν κάποιος βρει καπάκια από βάζα, που είναι φτιαγμένα από γυαλί, καλό θα ήταν να μην τα πετάξει στον κάλαθο των αχρήστων. Αυτό, διότι μπορεί να τα χρησιμοποιήσει για κάποια από τις ακόλουθες κατασκευές.\nΚαπάκια από γυάλινα βαζάκια – Συμβουλές: Φτιάξε σουβερ\n– Φτιάχνεις ένα περίγραμμα από τα καπάκια πάνω στα φύλλα του φελλού.\n– Στη συνέχεια κόβεις τα φύλλα, με βάση το σχέδιο.\n– Έπειτα, κόλλησε τα στρογγυλά κομμάτια μέσα στα καπάκια.\n– Άφησε τα καπάκια να στεγνώσουν καλά.\n– Μπορείς επίσης να διακοσμήσεις την επιφάνεια του φελλού, σύμφωνα με τα σχέδια που θέλεις.\nΚαπάκια από γυάλινα βαζάκια – Συμβουλές: Φτιάξτε στολίδια για το Χριστουγεννιάτικο δέντρο\n– Βάλτε κόλλα στο εσωτερικό μέρος από το καπάκι.\n– Απλώστε τα μικρά στρας παντού, χωρίς να αφήσετε κάποιο κενό.\n– Βάλτε τα στολίδια σας πάνω από την ειδική κόλλα.\n– Ανοίξτε μια τρύπα για να διακοσμήσετε τις κορδέλες που θα κρεμάσετε στο δέντρο σας.\n– Αφήστε τα παιδιά σας να σας βοηθήσουν.\nΚαπάκια από γυάλινα βαζάκια – Συμβουλές: Φτιάξτε μπιμπερό\nΚαπάκια από γυάλινα βαζάκια – Συμβουλές: Φτιάξτε θήκη για το υγρό σαπούνι σας\nΑκόμη μία κατασκευή


Κορωνοϊός: Τα νοσοκομεία ετοιμάζονται για μάχη - DramaPressDramaPressΚορωνοϊός: Τα νοσοκομεία ετοιμάζονται για μάχη - DramaPress\n10 Μαρτίου 202009:23\nΤις αντοχές και τα όρια του Εθνικού Συστήματος Υγείας (ΕΣΥ) θα θέσει σε δοκιμασία το αμέσως επόμενο διάστημα η παγκόσμια επιδημία του κορωνοϊού. Αυτή τη στιγμή είναι σε εξέλιξη η προετοιμασία μονάδων υγείας, ΕΚΑΒ και υπουργείου για το ενδεχόμενο να χρειαστεί να αντιμετωπίσουν μεγάλο αριθμό ασθενών.\nΣε παγκόσμιο επίπεδο οι περιπτώσεις COVID-19 έχουν ξεπεράσει τις 110.000, με τουλάχιστον 4000 θύματα σε περισσότερες από 90 χώρες. Στο πλαίσιο αυτό, οι υγειονομικές αρχές ήδη έχουν προχωρήσει στην προετοιμασία της «επόμενης ημέρας», με πρόβλεψη για επίταξη ιδιωτικών κλινών Εντατικής και ασθενοφόρων, προσωρινή αλλαγή χρήσης πτερύγων νοσοκομείων και μικρών μονάδων υγείας, και εργαστηριακή επιβεβαίωση για το ενδεχόμενο λοίμωξης από τον νέο κορωνοϊό μόνο ασθενών με σοβαρά συμπτώματα.\nΤο πρώτο δείγμα γραφής για τον τρόπο με τον οποίο θα ενεργήσουν τα νοσοκομεία σε περίπτωση συρροής κρουσμάτων φάνηκε στο Πανεπιστημιακό Νοσοκομείο του Ρίου, όπου μέσα σε ένα 24ωρο η οφθαλμολογική και η ΩΡΛ κλινικές μετατράπηκαν σε μονάδες νοσηλείας ασθενών με κορωνοϊό. Αλλωστε, το σενάριο με την «απομόνωση» των ασθενών σε θαλάμους αρνητικής πίεσης, όσο αυξάνονται τα περιστατικά, εγκαταλείπεται. Αυτή τη στιγμή, τα νοσοκομεία αναφοράς για τον κορωνοϊό είναι 15 ανά τη χώρα, αριθμός που αναμένεται να αυξηθεί με την εξέλιξη της επιδημίας. Το καθένα από τα νοσοκομεία αναφοράς διαθέτει από δύο έως τέσσερις θαλάμους αρνητικής πίεσης.\nΟι οδηγίες που έχουν δοθεί στα νοσοκομεία από το υπουργείο Υγείας είναι να εφαρμοστεί ότι έγινε φέτος και με τη γρίπη, όπου καθορίστηκαν συγκεκριμένοι απλοί θάλαμοι, για τη νοσηλεία αποκλειστικά των ασθενών με τη νόσο ώστε να μη διασπαρεί ο ιός σε άλλους νοσηλευόμενους. Στο ίδιο πλαίσιο, οι επικεφαλής των νοσοκομείων με ευθύνη των υγειονομικών περιφερειών έχουν λάβει εντολή να καταστρώσουν επιχειρησιακά σχέδια για εκκένωση πτερύγων οι οποίες θα νοσηλεύουν αποκλειστικά ασθενείς με κορωνοϊό, ενώ το ίδιο θα ισχύσει και για μικρά νοσοκομεία με χαμηλή πληρότητα. Χαρακτηριστικό παράδειγμα το νοσοκομείο Παμμακάριστος στην Αθήνα ή το ανενεργό νοσοκομείο νοσημάτων Θώρακος στην Πάτρα.\nΜεγάλη πίεση αναμένεται να ασκηθεί στις Μονάδες Εντατικής Θεραπείας – οι οποίες ούτως ή άλλως δεν επαρκούν για τις ανάγκες των ασθενών. Σύμφωνα με τα επίσημα στοιχεία του υπουργείου (Δεκέμβριος 2019), πανελλαδικά οι ανεπτυγμένες κλίνες ΜΕΘ του ΕΣΥ είναι 602 και οι λειτουργούσες 557. Σε αυτές φέτος προστέθηκαν 96 του ιδιωτικού τομέα, εκ των οποίων σχεδόν οι μισές –βάσει συμφωνίας με το υπουργείο– θα είναι διαθέσιμες για τους ασφαλισμένους έως τέλος Απριλίου. Παρά αυτή τη βοήθεια, οι λίστες αναμονής, αν και μικρότερες, υφίστανται και φέτος (35-40 άτομα σε καθημερινή βάση την περίοδο γρίπης, έναντι 70-75 πέρυσι). Η Πράξη Νομοθετικού Περιεχομένου προβλέπει την «επίταξη» κλινών των ιδιωτικών νοσοκομείων σε περίπτωση μεγάλης επιδημίας. Ο ΕΟΠΥΥ έχει καταγράψει πόσες ιδιωτικές κλίνες ΜΕΘ υπάρχουν και ανάλογα με τις εξελίξεις θα ληφθούν και οι σχετικές αποφάσεις. Σε εξέλιξη είναι αυτή τη στιγμή η προσπάθεια για ενεργοποίηση περισσότερων ασθενοφόρων κυρίως στο λεκανοπέδιο, με επισκευή οχημάτων που είναι «αποστρατευμένα» λόγω βλαβών, αλλά και ενίσχυση σε προσωπικό.\nΤα αποθέματα φαρμάκων\nΑναφορικά με τα υλικά και τα φάρμακα, έχει ήδη γίνει καταγραφή των αποθεμάτων στα νοσοκομεία της χώρας. Ειδικά για τα νοσοκομεία αναφοράς έχει διασφαλιστεί ότι διαθέτουν αντιιικά φάρμακα, ο συνδυασμός των οποίων φαίνεται από μελέτες ότι είναι ο πιο ελπιδοφόρος για την αντιμετώπιση σοβαρών περιστατικών COVID-19, ενώ ειδική επιτροπή λοιμωξιολόγων έχει ήδη αποφασίσει για τα θεραπευτικά σχήματα που θα χορηγούνται στους ασθενείς. Η εργαστηριακή επιβεβαίωση της νόσου γίνεται σε τέσσερα μικροβιολογικά εργαστήρια και συγκεκριμένα αυτά των ΕΚΠΑ, Παστέρ, ΑΠΘ και Πανεπιστημιακού Νοσοκομείου Κρήτης, ενώ αύριο μπαίνει στη «μάχη» και το εργαστήριο του Πανεπιστημιακού Νοσοκομείου Ρίου.\nΤο σχέδιο εξελίσσεται ανάλογα με τις φάσεις της επιδημίας όπως αυτές έχουν οριστεί από το Ευρωπαϊκό Κέντρο Πρόληψης Νοσημάτων: Η φάση 0 περιγράφει μια κατάσταση με μηδενικά περιστατικά και όπως καταδεικνύει ο παγκόσμιος χάρτης του κορωνοϊού έχει πλέον ξεπεραστεί. Στη φάση 1, υπάρχουν πολλαπλά περιστατικά και περιορισμένη μετάδοση στην κοινότητα από γνωστή «πηγή» (ασθενείς που έχει εντοπίσει το σύστημα). Σε αυτή τη φάση βρισκόταν τουλάχιστον έως την Παρασκευή η χώρα μας, με εξαίρεση την Αμαλιάδα, η οποία εκτιμάται ότι έχει περάσει σε φάση 2, που αφορά αυξανόμενο αριθμό περιστατικών και μεγαλύτερη μετάδοση στην κοινότητα. Στη φάση 3 περιγράφονται τοπικές επιδημίες χωρίς πλέον να διακρίνεται η αρχή τους με συνεχή μετάδοση της νόσου και αυξανόμενη πίεση στα συστήματα υγείας. Στην τελευταία φάση, 4, υπάρχει ευρεία και συνεχιζόμενη μετάδοση με φοβερή πίεση των συστημάτων υγείας. Στις φάσεις 1 και 2 όλα τα περιστατικά νοσηλεύονται για λόγους αποφυγής διασποράς της νόσου. Σε επόμενες φάσεις, τα ήπια περιστατικά μπορεί να μένουν σπίτι τους. Στις φάσεις 2, 3 και 4 όλα τα περιστατικά με συμπτώματα του αναπνευστικού θεωρούνται ύποπτα περιστατικά COVID-19, και η εργαστηριακή επιβεβαίωση γίνεται μόνο στους ασθενείς με σοβαρή λοίμωξη.


«Αν χρειαστεί, θα ενταχθούν κι άλλοι κλάδοι στο πρόγραμμα ενίσχυσης» | Η Εφημερίδα των Συντακτών\nΣε ό,τι αφορά τις απολύσεις ο εκπρόσωπος υποστήριξε το εξής: «Εμείς έχουμε βάλει ένα πλαίσιο ευελιξίας. Μπορεί να γίνει η αναστολή της σύμβασης εργασίας και αυτοί οι εργαζόμενοι θα δικαιούνται τα 800 ευρώ. Μπορεί να υπάρξει και εκ περιτροπής απασχόληση.\n»Αν νομίζει κάποιος ότι μια επιχείρηση μπορεί να λειτουργεί για έναν-δύο μήνες με μηδενικό τζίρο, αλλά, ταυτόχρονα, να πληρώνει όλες τις υποχρεώσεις της στους εργαζόμενους, να πληρώνει την εφορία και τα ασφαλιστικά ταμεία, να πληρώνει τις τράπεζες, νομίζω ότι κάνει λάθος. Γι' αυτό δώσαμε την ευελιξία στις επιχειρήσεις που πλήττονται να χρησιμοποιούν με ευελιξία το προσωπικό. Γι' αυτό αναστείλαμε φορολογικές και ασφαλιστικές υποχρεώσεις».


Η χρήση προφυλακτικού μειώνει τον κίνδυνο μόλυνσης, δεν προστατεύει όμως απόλυτα\nΗμερομηνία δημοσίευσης 18/10/2014 - Συντάκτης: Παναγιώτης Κοφινάκος - Κατηγορία δημοσίευσης: Γυναικολογικά άρθρα // 0 σχόλια\nΤο εμβόλιο αυτό είναι προφυλακτικό εναντίον της μόλυνσης από τον ιό HPV (Human Papiloma Virus) – ιός των ανθρώπινων θηλωμάτων, όπως μεταφράζεται στην ελληνική γλώσσα, ή τα πιο γνωστά κονδυλώματα – η σοβαρότερη βλάβη του οποίου προκαλεί καρκίνο του τραχήλου της μήτρας.\nΠροκαρκινικές αλλοιώσεις και καρκίνος κόλπου και αιδοίου\nΕυπαθές ανοσοποιητικό σύστημα (μεταμόσχευση, κακοήθειες, ΧΜΘ, AIDS)\nΣτελέχη χαμηλού κινδύνου: (6, 11, 42, 40, 43, 44, 54, 61, 72, 73, 81).\nΣτελέχη υψηλού κινδύνου: (16, 18, 31, 33, 35, 39, 45, 51, 52, 53, 56, 58, 59, 66, 68, 82).\nΗ κακοήθεια του τραχήλου της μήτρας δεν αποδίδεται σε κληρονομικά αίτια. Είναι ο μοναδικός καρκίνος στις μέρες μας, του οποίου αποδεδειγμένα γνωρίζουμε έναν αιτιολογικό παράγοντα: τον ιό HPV. Υπάρχουν περίπου 200 διαφορετικοί τύποι του ιού, από τους οποίους οι 40 περίπου προσβάλλουν τη γεννητική περιοχή και αντιστοιχούν σε αριθμούς, π.χ. τύπος 2, 5, 16, 18 κτλ. Κάποιοι από τους τύπους αυτούς αναφέρονται ως “χαμηλού κινδύνου” και άλλοι ως “υψηλού κινδύνου” διότι μπορεί να προκαλέσουν κυτταρικές αλλοιώσεις και να μετατρέψουν τα υγιή τραχηλικά κύτταρα σε παθολογικά κύτταρα.\nΠοιός μπορεί να προσβληθεί από τον καρκίνο αυτόν;\nΚάθε γυναίκα που έχει προσβληθεί από τον ιό των ανθρώπινων θηλωμάτων, διατρέχει τον κίνδυνο να νοσήσει από την συγκεκριμένη κακοήθεια. Η πρώτη μόλυνση από τον ιό συμβαίνει με την έναρξη των σεξουαλικών σχέσεων, νωρίς στην εφηβεία ή στη νεαρή ενήλικη ζωή, που είναι και η ηλικία που εμφανίζεται η μεγαλύτερη έκθεση στον ιό (16 – 26 ετών). Περίπου το 80% των σεξουαλικά ενεργών γυναικών και το 50% των ανδρών, υπολογίζεται πως θα προσβληθούν σε κάποια στιγμή της ζωής τους από κάποιο τύπο του συγκεκριμένου ιού, καθώς η μετάδοση μπορεί να γίνει από τη γυναίκα στον άνδρα αλλά και από τον άνδρα στη γυναίκα, είναι πολύ εύκολη και μπορεί να είναι τελείως ασυμπτωματική. Η λοίμωξη, μπορεί να παραμείνει σε λανθάνουσα μορφή για χρόνια.\nΗ χρήση προφυλακτικού μειώνει τον κίνδυνο μόλυνσης, δεν προστατεύει όμως απόλυτα, γιατί ο ιός μπορεί να μεταδοθεί και με τη δερματική επαφή στην περιοχή των γεννητικών οργάνων. Σε ολόκληρο τον κόσμο εμφανίζονται περίπου 470.000 νέες περιπτώσεις καρκίνου του τραχήλου της μήτρας και 230.000 γυναίκες πεθαίνουν ετησίως από την ασθένεια αυτή, η οποία είναι η δεύτερη αιτία θανάτου γυναικών από καρκίνο στον κόσμο. Στην Ευρώπη, 30.000 γυναίκες περίπου εμφανίζουν καρκίνο τραχήλου της μήτρας και 15.000 πεθαίνουν κάθε χρόνο – περίπου 100 στην Ελλάδα. Στην προηγμένη Ευρώπη δηλαδή, 3 γυναίκες κάθε ώρα χάνουν τη ζωή τους από μία νόσο που πλέον μπορεί να προβλεφθεί σχεδόν 100%.\nΜε τη χορήγηση του εμβολίου, δημιουργούνται ειδικά αντισώματα που προστατεύουν από τους ιούς “υψηλού κινδύνου” οι οποίοι ευθύνονται για το 70% των περιπτώσεων καρκίνου του τραχήλου της μήτρας. Υπάρχουν: το εννιαδύναμο, το τετραδύναμο και το διδύναμο εμβόλιο, που παρέχουν δηλαδή προστασία για εννέα, για τέσσερις ή για δύο τύπους του ιού. Είναι σημαντικό να τονισθεί ότι μια γυναίκα, παρόλο που έχει εμβολιασθεί, μπορεί αργότερα να μολυνθεί από κάποιον άλλον ογκογόνο τύπο του ιού, που δεν καλύπτεται από το εμβόλιο.\nΤο εμβόλιο δεν έχει θεραπευτική δράση και δε χορηγείται για τη θεραπεία του καρκίνου του τραχήλου της μήτρας ή των κονδυλωμάτων. Ιδανικά, το εμβόλιο πρέπει να γίνεται πριν την έναρξη των σεξουαλικών επαφών, επειδή μέχρι τότε ο οργανισμός δεν έχει εκτεθεί ακόμη στον ιό. Παρέχεται δωρεάν από τα περισσότερα ασφαλιστικά ταμεία για ηλικίες από 11 – 15 ετών.\nΟ εμβολιασμός γίνεται σε δύο ή τρεις δόσεις, ανάλογα με την ηλικιακή ομάδα. Πλήρης προστασία παρέχεται 1 μήνα μετά την ολοκλήρωση του σχήματος. Το εμβόλιο χορηγείται με ενδομυϊκή ένεση στο βραχίονα ή στο γλουτό. Τα μέχρι τώρα δεδομένα, παρέχουν στοιχεία για διάρκεια προστασίας μέχρι 15 έτη και δεν είναι αναγκαία μία αναμνηστική δόση στο μέλλον. Το συγκεκριμένο εμβόλιο κυκλοφορεί στην Ελλάδα με διαφορετικό εμπορικό όνομα από δύο πολυεθνικές φαρμακευτικές εταιρείες. Περισσότερες πληροφορίες μπορείτε να βρείτε στις ηλεκτρονικές διευθύνσεις: www.hpv-info.gr και www.emvolioktm.gr.\nΠροστασία από τον καρκίνο του τραχήλου της μήτρας:\nΑνάπτυξη Πανελλαδικού Δικτύου πρωτοβάθμιας φροντίδας υγείας\nΕφαρμογή Εθνικών προγραμμάτων εμβολιασμού\nΠαρακολούθηση γυναικών με Τεστ Παπανικολάου και HPV testing, όπου κρίνεται απαραίτητο.\nπυρετός πάνω από 38ο C (λιγότερο από 1 στους 30).\nΣύμφωνα με τους επίσημους φορείς «Το εμβόλιο εναντίον του HPV φαίνεται να είναι ένα πολύ ασφαλές και αποτελεσματικό εμβόλιο, με πολύ μεγάλη σπουδαιότητα για την υγεία των γυναικών».\nΠρόβλεψη για το μέλλον:\nστελέχη υψηλού κινδύνου


Μπέντζαμιν Κίου: Αυτοκτόνησε ο εγγονός του Έλβις Πρίσλεϊ - report247.gr\nΤέλος στη ζωή του έβαλε, μόλις στα 27 του, ο εγγονός του «βασιλιά της ροκ», Έλβις Πρίσλεϊ. Ο Μπέντζαμιν Κίου, γιος της κόρης του Έλβις Πρίσλεϊ, Λίζα Μαρί Πρίσλεϊ, αυτοκτόνησε στην Καλιφόρνια όπου ζούσε βυθίζοντας στη θλίψη την παγκόσμια κοινότητα. Ο Μπέντζαμιν ήταν ο καρπός του έρωτα της κόρης του Έλβις με τον μουσικό Ντάνι Κίου.\nΣύμφωνα με όσα αναφέρουν τα αμερικανικά Μέσα, ο Μπέντζαμιν αυτοπυροβολήθηκε στην περιοχή Καλαμπάσας της Καλιφόρνιας, όπου και ζούσε. Για την ώρα δεν έχουν γίνει γνωστοί οι λόγοι που τον οδήγισαν σε αυτήν την πράξη.\nΓια τον εγγονό του Έλβις, όλοι έλεγαν ότι έμοιαζε καταπληκτικά στον τραγουδιστή. Ήταν γιος της κόρης του «βασιλιά της ροκ» και πατέρας του ο επίσης μουσικός Ντάνι Κίου. Ο εκπρόσωπος τύπου της Λίσα Μαρί ανέφερε: «Είναι απόλυτα συντετριμμένη, το λάτρευε αυτό το αγόρι. Προσπαθεί να παραμείνει δυνατή για τα 11χρονα δίδυμα και την μεγαλύτερη κόρη της. Το αγόρι αυτό ήταν ο έρωτας της ζωής της». Μάλιστα σε συνέντευξή της είχε πει ότι η ομοιότητα του Μπέντζαμιν με τον Ελβις ήταν εκπληκτική.\nΗ γιαγιά του, Πρισίλα Πρίσλεϊ παντρεύτηκε τον Έλβις το 1967, αλλά αποφασισαν να ακολουθήσοπυν χωριστούς δρόμους έξι χρόνια μετά, ενώ απέκτησαν μόνο ένα παιδί τη Λίσα. Η Λίσα παντρεύτηκε στις 3 Οκτωβρίου του 1988 τον Κίου και απέκτησε δύο παιδιά, τον Μπέντζαμιν και την ηθοποιό Ράιλι. Χώρισαν στις 6 Μαΐου του 1994 και είκοσι μέρες μετά παντρεύτηκε τον Μάικλ Τζάκσον. Ο Μπεν είχε ένα διακριτικό προφίλ και ήταν και ο ίδιος μουσικός. Μάλιστα η μητέρα του τού έγραψε το τραγούδι «Storm and Grace». Το 2009 έκλεισε ένα συμβόλαιο για δίσκο και μερικούς ρόλους, αλλά κράτησε πολύ χαμηλούς τόνους. Μια από τις τελευταίες φορές που εκτέθηκε δημόσια ήταν στα 40 χρόνια από τον θάνατο του Έλβις.\nΌταν έκλεισαν τα μάτια του “βασιλιά της Pop”


Ποια Καταλονία; Άλλο θέμα θίγει το εθνικό φρόνημα του Ράμος! - Contra.gr - Live Sports Magazine\nΜΑΝΟΣ ΝΑΒΡΟΖΙΔΗΣ ΤΕΛ. ΑΝΑΝΕΩΣΗ: 31 Οκτ. 2017 | 14:13\n"Απόσχιση της Καταλονίας; Έχουμε σοβαρότερα θέματα να ασχοληθούμε" είπε ο αρχηγός της εθνικής Ισπανίας, Σέρχιο Ράμος που δεκάρα δεν γίνει για την ανεξαρτητοποίηση και ομολογεί πως άλλο είναι το ζήτημα που θίγει το εθνικό του φρόνημα.


Δημιουργήστε και μοιραστείτε οργανογράμματα\nΔημιουργήστε οργανογράμματα εύκολα για να απεικονίσετε τη δομή της επιχείρησής σας ή να σχεδιάσετε μια νέα. Μοιραστείτε τα με υπαλλήλους, ομάδες και ενδιαφερόμενους.\nΜετατρέψτε τα δεδομένα των υπαλλήλων από ένα υπολογιστικό φύλλο σε έναν οπτικό χάρτη του οργανισμού σας. Αποκτήστε τις τελευταίες εφαρμογές του Visio και 2 GB χώρου αποθήκευσης στο cloud από το OneDrive για επιχειρήσεις με το Visio Πρόγραμμα 2, την πιο ισχυρή οικογένεια προγραμμάτων δημιουργίας διαγραμμάτων που προσφέρουμε αυτή τη στιγμή.\nΕπιλέξτε από μια σειρά υπαρχόντων προτύπων\nΑναπαραστήστε πολύπλοκες οργανωτικές δομές σε μια σαφή εικόνα με τα ενσωματωμένα πρότυπα στο Visio. Προσθέστε φωτογραφίες, συνδέσεις και πληροφορίες για το προσωπικό.\nΑυτοματοποιήστε τη δημιουργία οργανογραμμάτων με χρήση δεδομένων\nΜετατρέψτε ένα υπολογιστικό φύλλο του Excel ή άλλη προέλευση δεδομένων σε χάρτη της επιχείρησης ή του οργανισμού σας με λίγα μόνο βήματα. Αναπαραστήστε αποτελεσματικά μεγάλους οργανισμούς σε πολλές σελίδες.\nΔημιουργήστε οργανογράμματα από την υπηρεσία καταλόγου Active Directory\nΔημιουργήστε ένα καλαίσθητο οργανόγραμμα σε λίγα λεπτά χρησιμοποιώντας τις πληροφορίες που είναι ήδη αποθηκευμένες στην υπηρεσία καταλόγου Active Directory (AD) της Microsoft του οργανισμού σας. Ανανεώστε το οργανόγραμμα για να δείτε αμέσως τις ενημερώσεις που έγιναν στα δεδομένα του AD.\nΑποσαφηνίστε τους υπάρχοντες ρόλους και σχεδιάστε τους μελλοντικούς\nΠροσδιορίστε σχέσεις, εκχωρήστε πόρους και παρακολουθήστε την απόδοση εμπλουτίζοντας το οργανόγραμμά σας με γραφικά δεδομένων. Απλοποιήστε τη διαδικασία αναδιάρθρωσης χαρτογραφώντας τα πιθανά σενάρια.\nΑντλήστε επιχειρησιακές πληροφορίες χρησιμοποιώντας οργανογράμματα με το Power BI\nΑντιληφθείτε αμέσως τη μεγάλη εικόνα ενσωματώνοντας εύκολα ένα οργανόγραμμα στον πίνακα εργαλείων του Power BI με το Visio Visual. Μάθετε περισσότερα\n*Το Power BI πωλείται ξεχωριστά.\nΔοκιμάστε το Visio δωρεάν\nΔημιουργήστε ένα οργανόγραμμα στο Visio.\nΕξοικονομήστε χρόνο με αποθηκευμένα δεδομένα\nΧρησιμοποιήστε δεδομένα υπαλλήλων από διάφορες προελεύσεις για να δημιουργήσετε αυτόματα ένα οργανόγραμμα.\nΑπεικονίστε σε διάγραμμα σχεδόν οτιδήποτε, από κατόψεις μέχρι σύνθετα γραφήματα.


Ετοιμάζει η Dacia υβριδικό επταθέσιο SUV; - CARSNEWS\nΗ όλη είδηση έχει να κάνει λίγο και με το εικονιζόμενο Lodgy, ένα επταθέσιο πολυμορφικό που κατασκεύαζε η Dacia στο Μαρόκο, το οποίο όμως δεν είχε τόσο καλή πορεία εμπορικά, με αποτέλεσμα να πάρει την απόφαση να διακόψει την παραγωγή του. Αυτό, ωστόσο, που πάει καλά για την εταιρία είναι τα SUV, οπότε η διακοπή ενός μοντέλου από τη μία, με την ανάγκη επέκτασης της γκάμας της από την άλλη, οδηγούν σε ένα μόνο δρόμο.\nΗ πληροφορία την οποία αναμεταδίδουμε, προέρχεται από το γαλλικό site Largus. Ένα νέο, επταθέσιο SUV βρίσκεται αυτή τη στιγμή υπό εξέλιξη στα κεντρικά της Dacia, με εσωτερικό κωδικό RJI. Αυτό θα βασίζεται στο πάτωμα CMF-B, που χρησιμοποιούν και τα νέα Logan και Sandero. Για να χωρέσουν βεβαίως οι δύο επιπλέον θέσεις, θα επιμηκυνθούν κάπως οι διαστάσεις και θα αυξηθεί και το μεταξόνιο.\nΕάν ισχύει το πλάνο που διέρρευσε, το νέο αυτό μοντέλο θα παρουσιαστεί προς τα τέλη του καλοκαιριού του 2021, με πιθανή ημερομηνία έναρξης παραγωγής τον Οκτώβριο και τις πρώτες πωλήσεις στην Ευρώπη να ακολουθούν προς τα τέλη του έτους ή στις αρχές του 2022. Αναφορικά με τους κινητήρες, θα μπορούσαν να επιλεγούν τα σύνολα ενός λίτρου TCe, με ισχύ 100/ 120 ίππων ή, ακόμα καλύτερα, ο 1.3 TCe στις εκδόσεις των 140 και 160 ίππων. Φήμες πάντως θέλουν και μία υβριδική έκδοση με κινητήρα 1.6 λίτρων/ 140 ίππων, ο οποίος θα προέρχεται από το Renault Clio.


Οι πρώτοι «ιχνηλάτες» της παιδικής κακοποίησης | Το χαμομηλάκι\nΤα βρέφη και τα νήπια δεν μπορούν να μιλήσουν στους γιατρούς και στους νοσηλευτές.\nΠρέπει εκείνοι να αντιληφθούν γρήγορα από μερικά ύποπτα σημάδια πως κάτι δεν πάει καλά. Μια γρατζουνιά, ένα τραύμα, ένα έγκαυμα θα μπορούσαν να είναι τέτοιες ενδείξεις, επισημαίνει η Αλεξάνδρα Σολδάτου.\nΜια κούκλα χωρίς ρουχαλάκια με ξανθά μακριά μαλλιά ήταν πεταμένη στην άσφαλτο μπροστά από την είσοδο του Νοσοκομείου Παίδων.\nΚάθε τόσο, οι οδηγοί έκαναν ελιγμούς για να μην την πατήσουν, αν και ήταν απλώς ένα πλαστικό παιχνίδι. Περνώντας τον δρόμο για να μπω μέσα, τη μάζεψα χωρίς να το σκεφτώ, λες και κινδύνευε να πάθει κάτι.\nΣτην είσοδο του «Αγλαΐα Κυριακού» με περίμενε η παιδίατρος Αλεξάνδρα Σολδάτου, επίκουρη καθηγήτρια Παιδιατρικής και επικεφαλής της Μονάδας Φροντίδας για την Ασφάλεια του Παιδιού «Σόφη Βαρβιτσιώτη» που εγκαινιάστηκε από τον Πρόεδρο της Δημοκρατίας Προκόπη Παυλόπουλο στις 5 Ιουνίου. Η μονάδα δημιουργήθηκε στη Β΄ Παιδιατρική του ΕΚΠΑ χάρη στην υποστήριξη της Εταιρείας κατά της Κακοποίησης του Παιδιού «ΕΛΙΖΑ», με τη συστράτευση άλλων φορέων, όπως το Ίδρυμα Λαμπρόπουλου και ιδιωτών (οικογένεια Ι. Βαρβιτσιώτη) που αναγνώρισαν την ανάγκη να ιδρυθεί και στη χώρα μας ο πρώτος νοσοκομειακός χώρος για την εξέταση και διεπιστημονική αντιμετώπιση βρεφών και παιδιών με υποψία κακοποίησης ή παραμέλησης.\nΈνα ζήτημα λεπτό, θέμα ταμπού για την ελληνική κοινωνία που είναι οικογενειοκεντρική. Φαινόμενο όμως πραγματικό, με περιπτώσεις που απασχολούν την ειδησεογραφία κάθε τόσο.\nΜε λαμπρές σπουδές στην Ελλάδα, στη Βρετανία και στις ΗΠΑ, επαγγελματική σταδιοδρομία στο Λονδίνο και στη Μονάδα Μεταμόσχευσης Μυελού Οστών στο Παίδων «Αγία Σοφία», η νεαρή επιστήμονας και μητέρα ήταν ο κατάλληλος άνθρωπος να αναλάβει αυτό το δύσκολο έργο. Με καθημερινή εμπειρία από τα εκατοντάδες παιδιά που περνούν την πύλη του Παίδων, η κ. Σολδάτου δηλώνει «μάχιμη παιδίατρος».\nΚάθισα απέναντί της στο γραφείο της, όπου μύριζε ακόμα η φρέσκια ξυλεία από τα ντουλάπια και τις πόρτες. Απέναντί μας ήταν ένα εξεταστήριο για βρέφη και στον τοίχο χαρούμενες ζωγραφιές. «Η μονάδα αυτή πήρε σάρκα και οστά από ένα περιστατικό την άνοιξη του 2014», μου είπε.\n«Έφθασε στο νοσοκομείο ένα αγοράκι σε μεταβρεφική ηλικία, με πολλές σωματικές βλάβες που παραπέμφθηκε σε εμάς για να διαπιστώσουμε αν υπάρχει κάποια παθολογία που δημιουργεί τις βλάβες αυτές, λ.χ. να μην πήζει το αίμα του ή μήπως τα οστά του είχαν πρόβλημα και πάθαινε κατάγματα. Εμείς είδαμε ότι οι θέσεις των βλαβών ήταν σε περίεργα σημεία, ενώ από την εξέταση καταλάβαμε ότι κάποιες ήταν παλαιότερες και κάποιες νεότερες.\nΤο άλλο που μας έκανε εντύπωση είναι ότι το συγκεκριμένο παιδάκι, εξαιτίας των βλαβών, δεν είχε αρχίσει ακόμα να περπατά, να εξελίσσεται όπως ένα φυσιολογικό παιδί της ηλικίας του. Κάναμε αμέσως ένα ιατρικό συμβούλιο οι γιατροί όλων των εμπλεκομένων ειδικοτήτων και αποφανθήκαμε ότι προκλήθηκαν όλες από εξωτερικούς τραυματισμούς.\nΕνεργοποιήσαμε τη διαδικασία της ενημέρωσης του εισαγγελέα και αμέσως το παιδί τέθηκε σε προστασία».\nΗ πολιτεία έχει φροντίσει ώστε να υπάρχουν αυτές οι ασφαλιστικές δικλίδες, όμως κανένας μηχανισμός με όση πρόνοια κι αν δραστηριοποιείται δεν έχει αποτέλεσμα αν δεν βρεθεί κάποιος που θα «πατήσει το κουμπί» της ενεργοποίησης. Τα βρέφη, τα νήπια δεν μπορούν να μιλήσουν στους γιατρούς και στους νοσηλευτές. Πρέπει εκείνοι να αντιληφθούν γρήγορα από μερικά ύποπτα σημάδια πως κάτι δεν πάει καλά. Μια γρατζουνιά, ένα τραύμα, ένα έγκαυμα θα μπορούσαν να είναι τέτοιες ενδείξεις, επισημαίνει η Αλεξάνδρα Σολδάτου.\nΈνα παιδί που πάει με βαριά τραύματα κακοποίησης στο νοσοκομείο συνήθως έχει ξανανοσηλευτεί στο παρελθόν.\nΠόσο εύκολο είναι για τους μάχιμους γιατρούς να έχουν τη γνώση και την ψυχραιμία να αντιδράσουν σωστά;\n«Φανταστείτε την εξής σκηνή: είσαι ο μοναδικός εφημερεύων ιατρός, Σάββατο βράδυ, και εξετάζεις ένα τέτοιο παιδί. Πρέπει να αποφασίσεις μόνος σου, γρήγορα και να μη φοβηθείς να κάνεις αυτό που πρέπει να κάνεις. Συνεπώς αναγνωρίσαμε πως ένα μεγάλο τμήμα της προστασίας πέφτει στους ώμους των γιατρών και αυτοί πρέπει να είναι εκπαιδευμένοι κατάλληλα και έτοιμοι να αντιμετωπίσουν με τον δέοντα τρόπο παρόμοια περιστατικά. Στην Αμερική ακόμα οι φοιτητές της Ιατρικής είχαν τέτοια εκπαίδευση. Στην Ελλάδα δεν είχαμε ούτε έναν παιδίατρο που να έχει ειδικευτεί στην κακοποίηση».\nΌντως τα επόμενα τρία χρόνια έγινε σοβαρή ομαδική δουλειά στον τομέα αυτό με συντονισμένες προσπάθειες. Το Ινστιτούτο Υγείας του Παιδιού, που διαθέτει τμήμα κακοποίησης και παραμέλησης, συγκέντρωσε νομικούς, εισαγγελείς, κοινωνικούς λειτουργούς, επαγγελματίες της υγείας από παιδιατρικές κλινικές της Αττικής που ήθελαν να ενημερωθούν και να εκπαιδευθούν στο θέμα αυτό. Αργότερα, η Αφροδίτη Στάθη, διοικητική διευθύντρια του ΕΛΙΖΑ, προσέγγισε την Αλεξάνδρα Σολδάτου προσφέροντας τα οικονομικά μέσα ώστε να προχωρήσει πιο στοχευμένα το εγχείρημα της εκπαίδευσης. Ετσι σε συνεργασία με κορυφαίους ειδικούς, όπως ο καθηγητής Τζον Λέβενταλ από το Γέιλ και η Ρεσμιγιέ Οράλ από το Πανεπιστήμιο της Αϊόβας, σχεδιάστηκε ένα ειδικό πρόγραμμα για Έλληνες γιατρούς. Η Μαρία Τσολιά, διευθύντρια της Β΄ Παιδιατρικής Κλινικής προσκάλεσε γιατρούς από όλες τις πανεπιστημιακές κλινικές της χώρας που συμμετείχαν σε ένα ειδικό σεμινάριο και μια ημερίδα.\nΑκολούθησαν οκτώ αντίστοιχες ημερίδες σε πόλεις όπου εδρεύουν αυτές οι κλινικές με συνολική παρουσία 1.200 ανθρώπων της υγείας, από παιδίατρους μέχρι νοσηλευτές και φοιτητές. Το τελευταίο βήμα ήταν η δημιουργία της μονάδας στο Παίδων.\nΣύμφωνα με την κ. Σολδάτου, ορισμένες φορές η έκφραση βίας προς το παιδί δεν προέρχεται από γονείς που θέλουν να το βλάψουν: «Ένα παράδειγμα: ένα νεαρότατο κορίτσι μένει έγκυος και κρατά το παιδί. Φτιάχνει μια μονογονεϊκή οικογένεια χωρίς καμιά στήριξη από τους γονείς που δεν εγκρίνουν την απόφαση. Παραμένει στην ανεργία για πολύ καιρό και τη νύχτα πριν από μια σημαντική συνέντευξη για δουλειά, το βρέφος κλαίει για ώρες. Αν η μητέρα χάσει την ψυχραιμία, πάρει το μωρό και το τραντάξει δυνατά, μπορεί να του προκαλέσει μεγάλη σωματική βλάβη, που φτάνει μέχρι θάνατο ή αναπηρία. Αυτό δεν σημαίνει όμως ότι ήθελε να του προκαλέσει κακό...».\nΤι πρέπει να γίνει ως πρόληψη;\n«Η κακοποίηση συνδέεται συχνά με ψυχικά νοσήματα των γονιών, με χρήση τοξικών ουσιών και άλλα θέματα», λέει η Αλεξάνδρα Σολδάτου. Πολλές φορές όμως η πολιτεία μπορεί να δράσει προληπτικά, να εξαλείψει τον κίνδυνο κακοποίησης βρεφών και παιδιών σε άλλες ομάδες του πληθυσμού –μονογονεϊκές οικογένειες, άνεργοι, άτομα με μεγάλη ανέχεια κλπ.– όπου οι άνθρωποι αυτοί θα αντιδρούσαν διαφορετικά, αν υπήρχε ένας επισκέπτης υγείας, μια οικονομική στήριξη από το κράτος, μια πρόνοια ώστε να βγουν από τη δύσκολη θέση στην οποία βρίσκονται. Αυτό δεν σημαίνει βέβαια ότι όποιος ζει παρόμοιες δυσκολίες μπορεί να ξεσπάσει στο παιδί του. Μια προηγμένη χώρα πρέπει να έχει μια τέτοια πολιτική υγείας όχι μόνον για λόγους ηθικούς αλλά και πρακτικούς. Από έρευνες προκύπτει πως τα άτομα που δέχθηκαν κακοποίηση ή υπέστησαν παραμέληση στην παιδική ηλικία έχουν αργότερα πολλά ψυχικά προβλήματα και θέματα υγείας στην ενήλικη ζωή τους, από παχυσαρκία μέχρι εκδήλωση καρκίνου. Το σύστημα περίθαλψης επιβαρύνεται για πολλές δεκαετίες με την αντιμετώπιση των θεμάτων αυτών. Κάτι ακόμα: αν δράσει νωρίς η πολιτεία προστατεύει την οικογένεια στο σύνολό της και έτσι τα παιδιά δεν αποχωρίζονται τους γονείς τους».\nPosted by Nobilis at 13:42\nLabels: Αποκατάσταση κακοποίησης, Ελίζα-«Ασφαλές Άγγιγμα», Παιδική Κακοποίηση, Πρόληψη κακοποίησης, ChildCare


Αναρτήθηκε από zenjt στις 4:53 μ.μ. Δεν υπάρχουν σχόλια:\n"Σενάριο τρόμου για Ελλάδα: Η φτώχεια θα φέρει βία" .\nΗ Ε.Ε. ΑΠΑΓΟΡΕΥΣΕ ΤΗΝ ΕΙΣΑΓΩΓΗ ΠΕΤΡΕΛΑΙΟΥ ΑΠΟ ΤΟ ΙΡΑΝ\nΗ ΡΩΣΙΑ ΑΝΤΙΔΡΑ ΣΤΙΣ ΚΥΡΩΣΕΙΣ ΤΗΣ Ε.Ε. ΚΑΤΑ ΤΟΥ ΙΡΑΝ.\nΒρετανία: Διπλωματική επίθεση στη Λατινική Αμερική!\nΚυβερνητικός Εκπρόσωπος: Εκλογές δεν… προβλέπονται.


Ζάκυνθος: Ανήλικη άρπαξε χρυσό σταυρό από κατάστημα - InKefalonia\nΔημοσιεύτηκε: Κυριακή, 01 Μαρτίου 2015 11:56\nΈνας ακριβός χρυσός σταυρός «γυάλισε» στο μάτι μιας ανήλικης τσιγγάνας που μπήκε σε ένα κατάστημα στην πόλη της Ζακύνθου μαζί με μια συνεργό της παριστάνοντας τις πελάτισσες. Έτσι, η μια απασχόλησε τον ιδιοκτήτη όσο χρειαζόταν η άλλη για να «βουτήξει» το χρυσαφικό!\nΟι δράστιδες το έβαλαν στα πόδια με τη λεία τους στα χέρια και κατάφεραν να διαφύγουν. Όμως, ταυτοποιήθηκαν από τους αστυνομικούς της Ασφαλείας που ενημερώθηκαν για την κλοπή, εντοπίστηκαν και συνελήφθησαν. Όμως, ο χρυσός σταυρός δεν βρέθηκε και η έρευνα συνεχίζεται, ενώ η 17χρονη «μακρυχέρα» και η 22χρονη συνεργός της οδηγήθηκαν στον εισαγγελέα Πλημμελειοδικών Ζακύνθου. *** Τουλάχιστον δυο κλοπές σε εμπορικές επιχειρήσεις της Κέρκυρας είχε διαπράξει στις 19 Φεβρουαρίου και στις 27 Ιανουαρίου ένας 26χρονος, που άρπαξε προϊόντα και άλλα αντικείμενα συνολικής αξίας 1.000 ευρώ. Οι κλοπές εξιχνιάστηκαν από την Ασφάλεια και σε βάρος του δράστη σχηματίστηκαν δύο διαφορετικές δικογραφίες που διαβιβάστηκαν στον εισαγγελέα Πλημμελειοδικών Κέρκυρας.


Το ξύπνημα της άνοιξης (Spring Awakening) - Review / Κριτική | Movies Ltd\nΤο ξύπνημα της άνοιξης (Spring Awakening) - Review / Κριτική\nτου Κωνσταντίνου Γιάνναρη. Με τους Κωνσταντίνο Ελματζίογλου, Δάφνη Ιωακειμίδου-Πατακιά, Κώστα Νικούλι, Άγγελο Τζέγια, Φαμπρίτσιο Μούτσο, Κωνσταντίνα Τάκαλου, Γιούλη Τσαγκαράκη, Ράνια Σχίζα, Λεφέβρ Ζουλί, Γιάννη Τσορτέκη, Αρμάνδο Νταούτ, Μαρλέν Καμίνσκι, Άντριαν Φίλινγκ\nΈνας σκηνοθέτης. Σε ελεύθερη πτώση.\n"Κι όλα αυτά που θέλω ν' αγαπάω δε μ' ανατριχιάζουν πια"\nΣαν να έχει πάθει... αμνησία ο (κάποτε) αγαπημένος σκηνοθέτης, Κωνσταντίνος Γιάνναρης. Σαν να μην μπόρεσε ποτέ να συνέλθει μετά από το ναυάγιο της προηγούμενης ταινίας του, "Άνθρωπος στη θάλασσα", που την είδαμε και έτσι και αλλιώς. Σαν να συνεχίζει να πιστεύει πως δεν πέρασε ούτε μια μέρα από το «Από την άκρη της πόλης» - κι όμως, έχουν περάσει 18 ολόκληρα χρόνια: τότε μπορεί να ήξερε τι σήμαινε περιθώριο, τώρα μάλλον μόνο νομίζει πως ξέρει τι σημαίνει. Σαν το περίφημο κωλοδάχτυλο και το fuck off στο φεστιβάλ Θεσσαλονίκης, 18 χρόνια πριν, να του...επιστρέφονται από τον ίδιο του τον εαυτό!\nΈκτη μεγάλου μήκους ταινία στη φιλμογραφία ενός από τους καλύτερους Έλληνες σκηνοθέτες. Και μακράν η χειρότερή του. Τόσο ταλέντο χυμένο σε τσάμπα πρόκληση. Κρίμα. Μια ταινία που θα ονομαζόταν «Καλασνίκοφ» και τελικά δανείστηκε τον τίτλο της από το ομώνυμο θεατρικό του Φρανκ Βέντεκιντ. Μια ταινία που ακόμα και η αφίσα της είναι παράδειγμα προς αποφυγίν. Μια ταινία που, πάντως, γιατί να το κρύψομεν άλλωστε, κέρδισε το βραβείο κοινού για ελληνική παραγωγή στο περασμένο φεστιβάλ Θεσσαλονίκης.\nΗ υπόθεση: Πέντε έφηβοι συλλαμβάνονται από την αστυνομία και ανακρίνονται. Η Ιωάννα, ο Αλέξανδρος, ο Χρήστος, ο Ερμίρ και ο μικρότερος όλων, ο Άρης. Πέντε πιτσιρικάδες σε μια φθίνουσα πόλη, όπου τα πάντα καταρρέουν μέσα στην οικονομική και κοινωνική κρίση. They did a very bad thing, που λέει και το τραγούδι. Ποια η μεταξύ τους σχέση; Ποιο το έγκλημά τους; Πώς και γιατί έφτασαν σ' αυτό; Ποιος φταίει; Ποιος λέει την αλήθεια; Και πως αντιμετωπίζουν την κατάσταση οι ευρισκόμενοι σε παντελή άγνοια γονείς τους;\nΗ άποψή μας: Αν ήθελε να ηθικολογήσει ο Κωνσταντίνος Γιάνναρης θα μπορούσε πολύ απλά αντί για τους «Δαιμονισμένους» του Ντοστογιέφσκι να χρησιμοποιήσει ως αναφορά το πλέον γνωστό έργο του Ρώσου δημιουργού: «Έγκλημα και τιμωρία». Προς τιμήν του, δεν το κάνει. Αυτό, όμως, δεν σώζει την ταινία του από την αποτυχία. Αποτυχία καλλιτεχνική, έτσι, να εξηγηθούμε για να μην παρεξηγηθούμε.\nΟ Γιάνναρης καταγράφει μια γενιά παιδιών που βιώνει την κρίση στο πετσί της, χωρίς να μπορεί να πει πως έχει γνωρίσει «παλιές, καλές ημέρες». Όλα μαύρα κι άραχλα λοιπόν. Οπότε, αντίδραση. Ναι, αλλά πως αντιδράμε; Με κλοπές. Με έρωτα. Με ντραγκς. Με καταλήψεις. Με δολοφονίες... Το... φάουλ (το επαναλαμβάνουμε κι εδώ) είναι πως από την εποχή του «Από την άκρη της πόλης» έχουν περάσει πάρα πολλά χρόνια! Κι αν εκεί ένας νέος σκηνοθέτης εδικαιούτο να περιγράφει την κατάσταση «από μέσα», 20 χρόνια μετά το να θεωρεί ότι κάνει το ίδιο κάτι σημαίνει, έτσι;\nΤο ελληνικό «Kids» λοιπόν! Που έγινε... κιτς! Με λίγη σχετικά πρόκληση εδώ (γλυφομούνια, αυνανισμοί, πούτσοι, τα γνωστά), με μια αισθητική επιλογή που δεν δικαιώνεται πάντα (μιλώ για τα παγωμένα stills), με έξυπνη χρήση της αφήγησης ως υποκειμενικό μέσο που χρησιμοποιείται κατά το δοκούν. Εδώ έχουμε κι έναν όμορφο παραλληλισμό με το ίδιο το σινεμά, έτσι; «Truth is in the eye of the beholder». Μία ιστορία και την ακούμε από πέντε διαφορετικούς αφηγητές. Όλο και κάτι θα αλλάξουν. Όλο και κάτι θα αποκρύψουν. Και ναι, θα πουν ψέματα. Όπως (σ)το σινεμά! Αυτό ναι, ωραίο, έξυπνο, λειτουργικό: δεν είναι αυτή μία ταινία την οποία θα απορρίψουμε συλλήβδην. Κι εν πάση περιπτώσει, όλα να τα συγχωρήσουμε (αν χρειάζονται συγχώρεση).\nΑυτό το άθλιο αποτέλεσμα στις ερμηνείες όμως δεν καταπίνεται με τίποτε! Δεν ξέρω αν είναι θέμα μόνον της θεατρικής παιδείας των περισσότερων ηθοποιών μας ή αν αποτελεί αδυναμία του σκηνοθέτη να εκμαιεύσει κινηματογραφικές ερμηνείες, αλλά ήμαρτον! Η πρωταγωνίστρια, η Δάφνη Πατακιά, είναι μια κοπέλα να την πιεις στο ποτήρι. Εντελώς κινηματογραφική φάτσα, αισθαντικό κορμί, ζυμάρι προς πλάσιμο. Ε, καμία ατάκα της, κανένας διάλογος στον οποίο συμμετέχει δεν γίνεται πιστευτός! Καμία κουβέντα που ξεστομίζει ρε παιδάκι μου, τίποτε! Είναι ατρόμητη, εκτίθεται γενναιόδωρα στο φακό αλλά δεν έχει ούτε την σεναριακή ούτε την σκηνοθετική υποστήριξη που απαιτούνταν. Όταν κάποιος ηθοποιός βγάζει κάτι ψεύτικο (άντε, ας το πούμε «θεατρικό») επί της μεγάλης οθόνης, τότε ή δεν πιστεύει αυτά που λέει (του φαίνονται του ιδίου fake) είτε δεν καθοδηγείται κατά πως πρέπει από τον σκηνοθέτη οπότε προκύπτει στόμφος και φάουλ! Και όχι, στη συγκεκριμένη περίπτωση το ναϊφ δεν είναι το ύφος επιλογής. Το ίδιο ισχύει για όλους τους ηθοποιούς, μικρούς και μεγάλους που συμμετέχουν στην ταινία – απλά χρησιμοποιήσαμε την Δάφνη Πατακιά ως πιο χαρακτηριστικό παράδειγμα.\nΗ οποία μια χαρά ηθοποιός είναι – το απέδειξε σε πολύ μικρότερο ρόλο στο πρόσφατο «Interruption» του Γιώργου Ζώη. Ωραία τα one liners τύπου «ο Θεός έπλασε τους ανθρώπους, ο Κολτ τους έκανε ίσους» αλλά δεν αρκούν. Αυτό δεν είναι Το ξύπνημα της άνοιξης. Είναι βαθιά χειμερία νάρκη. Την... πάτησε ο Γιάνναρης.\nΣτις δικές μας αίθουσες? Στις 25 Φεβρουαρίου 2016 από την Odeon


14/04/2020 - 17:55 14/04/2020--14/04/2020\nΕξ αποστάσεως εκπαίδευση: «Κλείσαμε έναν μήνα σε μια νέα πραγματικότητα. Μια πραγματικότητα που μας βρήκε όλους μουδιασμένους, αμήχανους, απροετοίμαστους. Μας βρήκε όμως και δίπλα στους μαθητές μας κόντρα σε όσους θέλησαν να μας ψέξουν για το αντίθετο», αναφέρει ο ΠΑΣΑΔ σε ανακοίνωσή του και συνεχίζει:\n«Ακόμα κι όταν όλα ήταν στην αρχή τους, αμέσως μετά το κλείσιμο των σχολείων, εμείς βρήκαμε διαύλους επικοινωνίας μαζί τους (από email, viber μέχρι και Google classroom, ακόμη και zoom) και τα καταφέραμε χωρίς εξοπλισμό, χωρίς επιμόρφωση, χωρίς ουσιαστική βοήθεια από το κράτος και, αυτό να τονιστεί, με τους δικούς μας οικονομικούς πόρους!\nΗ όποια επιτυχία λοιπόν είναι όλη δική μας, των εκπαιδευτικών κι όχι του Υπουργείου και κακώς αυτό την καρπώνεται κι αυτοδιαφημίζεται!\nΑς μπούμε όμως τώρα στην ουσία των πραγμάτων.\nΑν κάτι ανέδειξε αυτή η κρίση κι έγινε κατανοητό σε όλους, μαθητές, γονείς κι εκπαιδευτικούς, είναι η μοναδικότητα της αλληλεπίδρασης μαθητή και δασκάλου στην τάξη. Είναι σχέση και δεσμός που δεν μπορούν να υποκατασταθούν από καμιά πλατφόρμα, κανένα ηλεκτρονικό μέσο επικοινωνίας και που δεν πρόκειται ν’ αλλάξει κι εξ αυτού η θέση μας είναι μία και σταθερή:\nη δια ζώσης εκπαίδευση δεν αντικαθίσταται, δεν υποτιμάται και η φυσική παρουσία του δασκάλου στην τάξη δεν τίθεται σε διαπραγμάτευση!\nΘέλουμε ν’ απαντήσουμε πως αυτό αντίκειται σε κάθε λογική και σοβαρότητα και γι’ αυτό επιχειρηματολογήσαμε παραπάνω. Εκείνο που εμείς πρέπει να κάνουμε (και θα το κάνουμε) είναι να πιέσουμε ώστε του χρόνου οι προσλήψεις αναπληρωτών να είναι εμπροσθοβαρείς και να γίνονται, μετά την πρώτη φάση, κάθε εβδομάδα, έτσι ώστε να μην υπάρχουν κενά στα σχολεία και το κάθε τμήμα να είναι πλήρως λειτουργικό. Με αυτόν τον τρόπο θα ελαχιστοποιήσουμε και τις πιθανότητες την επόμενη χρονιά, σε ενδεχόμενη επανάληψη του lock down, να ζητηθεί από εκπαιδευτικούς να λειτουργούν και για τμήματα πέραν του δικού τους!\nΕίναι η κατάλληλη ώρα να πιέσουμε το Υπουργείο όλοι μας, Ομοσπονδίες και Σύλλογοι μαζί με τους Συλλόγους Γονέων, για να παρθούν ΑΜΕΣΑ οι αποφάσεις!\nΣτα διαδικαστικά τώρα.\nΣτη μικρή όμως αυτή περίπτωση, το ΕΛΑΧΙΣΤΟ που θα ήταν λογικό απαιτούμενο από την πολιτεία είναι η διασφάλιση μασκών και γαντιών καθημερινά για μαθητές και εκπαιδευτικούς.\nΤο ελάχιστο, το ξαναλέμε!\nΚλείνουμε με τους πίνακες λέγοντας πως σε σχόλιο της προηγούμενής μας ανακοίνωσης αναφέραμε πως οι πίνακες της Ειδικής είχαν χρονικό ορίζοντα το Πάσχα, κόντρα στα όσα διαδίδονταν για ανακοίνωσή τους τον Μάρτιο. Παραμένουμε σ’ αυτή τη θέση καθώς για τις ενστάσεις πρέπει να έχει γνώμη και το Υπουργείο και λόγω της κατάστασης, με μια μικρή λογική καθυστέρηση μιας ή δυο εβδομάδων, θεωρούμε πως η πιθανή ανακοίνωσή τους θα γίνει στις αρχές Μαΐου. Θέλουμε εδώ όμως να σταθούμε επιφυλακτικοί για το πότε (όχι για το αν) θα γίνουν οι διορισμοί, παρά τα όσα επισήμως διαδίδονται.\nΓια τους πίνακες της Γενικής τώρα δε χρειάζεται εμείς ν’ απαντήσουμε σε καμία ερώτηση. Τις απαντήσεις θα τις δώσει το αμέσως επόμενο χρονικό διάστημα το Υπουργείο κι εδώ θα πρέπει να συνυπολογίσετε, πέραν όλων των άλλων δυσκολιών, το ενδεχόμενο τα σχολεία ν’ ανοίξουν την πρώτη εβδομάδα του Σεπτέμβρη.\nΕυχόμαστε σε όλους από καρδιάς υγεία, δύναμη και αισιοδοξία.\nΕίμαστε όλοι μαζί σε αυτή την πολύπλευρη προσπάθεια και θα τα καταφέρουμε να βγούμε νικητές!\nΚανένας μόνος, καμία μόνη, είμαστε συνάδελφοι, συνεργάτες και μαχητές, ο ένας δίπλα στον άλλον!\nΚι ας μην το ξεχνάμε, για τις οικογένειές μας, για τους αγαπημένους μας, για τους φίλους μας, για τους μαθητές μας….».\nΕΛΜΕ Πειραιά για την προαιρετική κάλυψη μη διδαχθείσας ύλης: «Σκόπιμες ασάφειες ή απλά αλαλούμ;»\nΦίλης – Τζούφη: Ερωτήματα για προσωπικά δεδομένα μαθητών και διαδικασία επιλογής του συστήματος Webex Meetings\nΕξ αποστάσεως εκπαίδευση – Χαρά Κεφαλίδου: Σημαντικές δυσλειτουργίες και ελλείψεις\n#E CLASS#ECLASS.SCH.GR#ΕΞΑΠΟΣΤΑΣΕΩΣ ΕΚΠΑΙΔΕΥΣΗ#Η ΤΑΞΗ#ΜΑΘΗΤΕΣ#ΤΗΛΕΚΠΑΙΔΕΥΣΗ#ΥΠΟΥΡΓΕΙΟ ΠΑΙΔΕΙΑΣ


Η απελευθέρωση του Πέτρου, Ραφαέλο Σάντσιο (Ραφαήλ) | Πίνακες ζωγραφικής\nΗ απελευθέρωση του Πέτρου, Ραφαέλο Σάντσιο (Ραφαήλ)\nΚωδικός προϊόντος: ΚΩΔ.4568\nΟικονομικές επιλογές για το σαλόνι σας. Η πλούσια θεματολογία σε πίνακες, κάνει την Artivity να ξεχωρίζει, καθώς σίγουρα μέσα από το ηλεκτρονικό μας κατάστημα θα βρείτε τον πίνακα που ταιριάζει στον δικό σας χώρο. Πινακες μοντερνοι για τον αγαπημένο χώρο σας.\nΑπεικονίζονται τρεις διαδοχικές στιγμές όπου κυριαρχεί μια σχέση φωτός – σκιάς που αποτελεί ρητή αναφορά στο ρόλο της Εκκλησίας ως φέρουσας το φως. Κέντρο: η εμφάνιση του αγγέλου στον κοιμισμένο Πέτρο, Δεξιά: η απελευθέρωση και αριστερά η ανακάλυψη της φυγής του από τους φρουρούς.


ΠΡΟΣΚΥΝΗΜΑΤΙΚΗ ΕΚΔΡΟΜΗ ΣΤΗ ΜΕΓΑΛΟΧΑΡΗ ΠΑΝΑΓΙΑ ΤΗΣ ΤΗΝΟΥ 15Αυγούστου\nΠΡΟΣΚΥΝΗΜΑΤΙΚΗ ΕΚΔΡΟΜΗ ΣΤΗ ΜΕΓΑΛΟΧΑΡΗ ΠΑΝΑΓΙΑ ΤΗΣ ΤΗΝΟΥ\nΕπ’ ευκαιρία της εορτής του 15Αυγούστου\nΑναχώρηση: 11 Αυγούστου 2021\nΕπιστροφή: 17 Αυγούστου 2021\nΣυγκέντρωση των επιβατών στο αεροδρόμιο Λάρνακας στις 07:30 το πρωί και αναχώρηση του αεροπλάνου στις 09:30. Άφιξη στην Αθήνα και αναχώρηση για την περιοχή Μεγάλου Πεύκου, όπου θα πάρουμε το καράβι για το νησί της Σαλαμίνας, όπου θα προσκυνήσουμε στην Ιερά Μονή Παναγίας Φανερωμένης. Ακολούθως θα επισκεφθούμε την Ιερά Μονή Οσίου Μελετίου, κτίσμα του 14ου αιώνος. Στη συνέχεια, μέσω του Ισθμού της Κορίνθου, για την Μεγαλούπολη και επίσκεψη στα Βάστα Κινουρίας, όπου θα προσκυνήσουμε και θα δούμε ένα ζωντανό θαύμα, το εκκλησάκι της Αγίας Θεοδώρας με τα 17 δέντρα πάνω στη στέγη. Γεύμα σε τοπικό εστιατόριο και στη συνέχεια για την Τρίπολη. Διανυκτέρευση στην Τρίπολη.\nΜετά το πρόγευμα αναχώρηση μέσω του Αγίου Πέτρου για την Ιερά Μονή Παναγίας Μαλεβής, όπου το θαυματουργό εικόνισμα αναβλύζει άγιο μύρο. Ακολούθως για το Άστρο Κινουρίας μέσω του χωριού Λεωνίδιο, θα φθάσουμε στην Ιερά Μονή Παναγίας Έλωνας, κτίσμα του 15ου αιώνος, υψώνεται στο βουνό του Πάρνωνα σε υψόμετρο 650 μ., αφιερωμένη στη Ζωοδόχο Πηγή. Ακολούθως γεύμα στο Λεωνίδιο και επιστροφή στην Τρίπολη. Διανυκτέρευση στην Τρίπολη\nΜετά το πρόγευμα αναχώρηση για το Άργος και από εκεί για το Κεφαλάρι, όπου θα επισκεφθούμε την εντυπωσιακή σπηλιά της Ζωοδόχου Πηγής στο Κεφαλάρι. Θα προσκυνήσουμε την εικόνα την οποία έκανε δώρο ο Θεόδωρος Κολοκοτρώνης. Στη συνέχεια επίσκεψη στο ιερό προσκύνημα του Αγίου Λουκά Κριμαίας, όπου θα προσκυνήσουμε τα άγια λείψανα και θα δούμε τα διάφορα εργαλεία ιατρικής του Αγίου. Ακολούθως γεύμα στο Λουτράκι, όπου θα μας εντυπωσιάσει η θέα του Κορινθιακού κόλπου. Στη συνέχεια για τον Ορωπό, όπου θα προσκυνήσουμε στο ιερό ησυχαστήριο της Μεταμορφώσεως του Σωτήρος, όπου έζησε ο Άγιος Πορφύριος ο Καυσοκαλυβίτης. Θα δούμε το δωμάτιο του Αγίου με τα προσωπικά του αντικείμενα. Στη συνέχεια για τη Ραφήνα. Διανυκτέρευση στη Ραφήνα.\nΜετά το πρόγευμα αναχώρηση από το λιμάνι της Ραφήνας για τη Μεγαλόχαρη Παναγία της Τήνου. Άφιξη στο λιμάνι της Τήνου. Επιβίβαση σε λεωφορείο, τακτοποίηση στο ξενοδοχείο. Χρόνος ελεύθερος. Το απόγευμα παρακολούθηση του πανηγυρικού εσπερινού επί ευκαιρία της εορτής της Κοιμήσεως της Θεοτόκου. Το βράδυ όσοι επιθυμούν στις 22:00 μπορούν να συμμετάσχουν στην ιερά αγρυπνία στη Μεγαλόχαρη. Διανυκτέρευση στην Τήνο\nΠαρακολούθηση της Θείας Λειτουργίας στον Ναό της Μεγαλόχαρης και ακολούθως θα παρακολουθήσουμε την Ιερά Λιτανεία της θαυματουργής εικόνος της Παναγίας από την εκκλησία έως το λιμάνι της Τήνου, όπου το Ναυτικό άγημα της Εθνικής Φρουράς θα επεδώσει τιμές στη Μεγαλόχαρη. Το απόγευμα επίσκεψη στην Ιερά Μονή Κεχροβουνίου όπου θα προσκυνήσουμε τα ιερά λείψανα της Οσίας Πελαγίας της Τηνίας. Χρόνος ελεύθερος. Διανυκτέρευση στην Τήνο\nΠρόγευμα και επιβίβαση στο καράβι για τη νήσο Άνδρο. Άφιξη στο νησί και ακολούθως προσκύνημα στην Αγία Μαρίνα και στην Ιερά Μονή Αγίου Νικολάου, όπου θα προσκυνήσουμε τη θαυματουργή εικόνα της Παναγίας των Βλαχερνών, όπου αναβλύζει Άγιο Μύρο και την κάρα του Αγίου Νικολάου του εν Βουνένοις. Ακολούθως στο Γαύριο για γεύμα και στη συνέχεια επιβίβαση στο καράβι για τη Ραφήνα. Άφιξη στο λιμάνι της Ραφήνας και ακολούθως για την Αθήνα. Διανυκτέρευση στην Αθήνα.\nΠρόγευμα και ακολούθως για τους Αγίους Ισιδώρους στον Ιερό Βράχο του Λυκαβητού, όπου θα έχουμε την ευλογία να προσκυνήσουμε τον θαυματουργό Τίμιο Σταυρό. Επιστροφή στην Αθήνα. Χρόνος ελεύθερος για ψώνια και αργά το απόγευμα αναχώρηση από το ξενοδοχείο και ακολούθως προσκύνημα στην Ιερά Μονή Αγίου Εφραίμ στη Νέα Μάκρη και στη συνέχεια για το αεροδρόμιο Ελευθέριος Βενιζέλος. Αναχώρηση του αεροπλάνου στις 20:15. Άφιξη στην Κύπρο 21:45.\n€685 κατ’ άτομο (δίκλινο)\n€799 κατ’ άτομο (μονόκλινο)\n€625 παιδί (στο ίδιο δωμάτιο με δύο ενήλικες)\n* Διαμονή σε ξενοδοχεία Τρίπολη, Ραφήνα, Τήνο και Αθήνα.\n* Εισιτήρια για την Τήνο, Σαλαμίνα.\n* Φ.Π.Α. * Επιτρεπόμενο βάρος: Βαλίτσα 23 κιλά και μια χειραποσκευή 8 κιλά\n* Αχθοφορικά, ποτά και φιλοδωρήματα


on 07 Ιουνίου 2017 . Posted in Διαδόσεις\nΗ πτήση έγινε!\nΗ μεγάλη μέρα για την τουριστική ανάπτυξη της Ηπείρου (Νότιας και Βόρειας) έφτασε, μαζί με την πρώτη πτήση από Σκανδιναβική χώρα. Οι ντόπιοι με χορούς και τραγούδια, κατόπιν, υπόδειξης της τουριστικής εταιρίας, υποδέχθηκαν τους τουρίστες με νταούλια και ζουρνάδες, με μεζέδες, μπακλαβαδάκια και άλλα πολλά! Η πόρτα του αεροσκάφους άνοιξε και μαζί κι αυτή άνοιξε μία πόρτα στην... ανάπτυξη της Ηπείρου. Μάζευε κι ας είναι και ρόγες, λένε στο χωριό μου...\nΝέα κινητή εορτή!\nΠού θα κάτσει η εθνική εορτή της απελευθέρωσης της Ελλάδας από τα μνημόνια, σα δύσκολο να το προβλέψουμε. Ούτε ο …χαρισματικός πρωθυπουργός δεν μπορεί να το βεβαιώσει με σιγουριά.. Σκέψου λοιπόν τι μπορούμε να κάνουμε εμείς οι μικροί και ταπεινοί. Για πρώτη φορά έχουμε κινητή μια εθνική επέτειο. Μόνο σε θρησκευτικές γιορτές συνέβαινε αυτό. Και επειδή... μάλλιασε η γλώσσα του κ. Τσίπρα να μιλάει για το χρέος φθάνοντας στο σημείο να ταυτίζει αυτή τη μέρα με την επιλογή της γραβάτας του, θα τον ευγνωμονούσαμε αν μας έλεγε ποια είναι η δική του θέση, αλλά και της κυβέρνησής του για το χρέος. Μυστικό το φυλάει; Με ποια εξέλιξη ταυτίζει τη δικαίωσή του;\n«Κατηγορώ» κατά π. Φιλόθεου!\nΜια επικείμενη δίκη, παράπλευρη- της υπόθεσης των εικόνων, αποκαλύπτεται μέσω της εφημερίδας «Ορθόδοξος Τύπος». Αρθρογράφος της εφημερίδος (Παναγ. Κατραμάδος) θέτει θέμα εξαίρεσης του Αρχιμανδρίτη και πρώην πρωτοσύγκελου της Ιεράς Μητρόπολης Ιωαννίνων π. Φιλόθεου Δέδε, από τον κατάλογο των υποψηφίων μητροπολιτών, έως ότου ξεκαθαρίσουν εκκρεμείς σε βάρος του δικογραφίες. Μια από τις εκκρεμότητες, την οποία αποκαλύπτει η εφημερίδα, έχει ιδιαίτερο ενδιαφέρον, καθώς για τον ερχόμενο Οκτώβριο, έχει οριστεί δικάσιμος με κατηγορούμενο για συκοφαντική δυσφήμιση τον π. Φιλόθεο. Σε βάρος του έχει υποβληθεί μήνυση από ιερέα που ισχυρίζεται ότι ο αρχιμανδρίτης δεν τον άφησε να δει (Μάιο 2013) τον τότε μητροπολίτη Θεόκλητο, κάνοντας λόγο «για ρουφιάνους, χαφιέδες και ψευδομάρτυρες», που έμπλεξαν το όνομά του με τις εικόνες. Όπως υποστηρίζει ο μηνυτής «ουδέποτε έμπλεξε το όνομά του με τις εικόνες και ουδέποτε ψευδομαρτύρησε». Η δίκη είναι άγνωστο τι θα «βγάλει»- αν στο μεταξύ δεν υπάρξει συμβιβασμός- για την Ιεραρχία είναι δύσκολο να προεξοφλήσει τη στάση της, εκείνο πάντως που είναι αντιληπτό, ότι ο π. Φιλόθεος μετά την έλευση του μητροπολίτη Μάξιμου, έχει «εξαφανιστεί» από τα «δρώμενα» της Μητρόπολης Ιωαννίνων.\nτον Απρίλη μήνα ανακοίνωσε η ΕΛΣΤΑΤ τα αποτελέσματα των μετρήσεών της για την ελληνική οικονομία και τη βρήκε μείον το πρώτο τρίμηνο του 2017. Περιέργως αυτές τις μέρες έκανε καινουργότερη ανακοίνωση και μίλησε για το ίδιο τρίμηνο ότι τα στοιχεία της μιλάνε για ανάπτυξη. Η διαφορά ανάμεσα στις δύο ανακοινώσεις φθάνει το 1% του ΑΕΠ! Δηλαδή τεράστιες διαφορές. Τι είδους μετρήσεις κάνει και γιατί έχουν τέτοιες αποστάσεις αυτοί ξέρουν. Εξ άλλου οι ίδιοι αποφάσισαν το 2009 για το ύψος του χρέους της Ελλάδας και μας …βοήθησαν να αναπτύξουμε στενές σχέσεις με τον Τόμσεν και τον Σόιμπλε… Και τώρα; Άντε να απαλλαγούμε απ’ αυτούς. Ήδη μιλάνε για μετά το 2024 και έχει ο Θεός.\nΔεν το εκμεταλλεύτηκε…\nΣε μηχάνημα ΑΤΜ τράπεζας στην Ηγουμενίτσα. Απέναντι από καφετέριες. Μια ηλικιωμένη κυρία βάζει και βγάζει την κάρτα της δύο τρεις φορές, αλλά χρήματα δεν μπορεί να πάρει. Πίσω της περιμένει υπομονετικά ένας νεαρός, γύρω στα 20. Η γιαγιά, σκέφτεται ότι το μηχάνημα έχει πρόβλημα και φεύγει σχεδόν αγανακτισμένη και μουρμουρίζοντας, που τα μηχανήματα ταλαιπωρούν τους ανθρώπους. Ακολουθεί ο νεαρός. Μόλις πάει να τοποθετήσει την κάρτα του στο μηχάνημα, αυτό βγάζει τα χρήματα της ηλικιωμένης. Τότε το παιδί, αντιδρά αστραπιαία και με κραυγές φωνάζει στη γιαγιά, που είχε κάπως απομακρυνθεί, να γυρίσει πίσω και να παραλάβει τα λεφτά της. Εύκολα θα μπορούσε να τα αρπάξει. Δεν το σκέφτηκε ούτε δευτερόλεπτο. Μπορεί να μην ωφελήθηκε από τα λίγα λεφτά της γιαγιούλας, ωφελήθηκε στα σίγουρα από τις πολλές ευχές της...\nΠάνε κι έρχονται οι εκπρόσωποι των κυβερνήσεών μας στις Βρυξέλλες! Τι κάνουν εκεί, αυτοί ξέρουν. Πάντως για το καλό μας δεν φαίνεται να εργάζονται. Αλλά και αν στις προθέσεις τους υπήρχαν και κάποιες ευαισθησίες για το λαό, που βγάζει φωνή απόγνωσης, οι πιο ισχυροί τις ανατρέπουν. Μέχρι την τελευταία στιγμή επιμένουν να βγάζουν καινούργιες απαιτήσεις που τελικά δείχνουν να μην έχουν τελειωμό. Τώρα μιλάνε για μετά το 2018 και κάνουν προβλέψεις και για το 2048… Και κάθε φορά που συζητούσαν και ετοιμάζονταν να μας δώσουν νέο δάνειο, το τεμάχιζαν σε δόσεις, ώστε με κάθε δόση να απαιτούν και νέες μειώσεις στα εισοδήματα των πολιτών. Και τους βλέπεις κάθε φορά μέχρι την τελευταία στιγμή να απαιτούν εξωπραγματικές μειώσεις στα εισοδήματα.\nΟι απαιτήσεις τους δεν έχουν τελειωμό. Λες και κάθε μέρα που ξυπνάνε σοφίζονται καινούργια μέτρα για την Ελλάδα. Πότε εκνευρίζονται και πετάνε τα χαρτιά στο τραπέζι λες και αυτά που επιμένουν να επιβάλουν δεν αφορούν ανθρώπους αλλά είναι απλές λογιστικές πράξεις. Σε όλη αυτή την οχταετή πορεία μόνο οι απαιτήσεις των ξένων γινόταν πράξη. Από ελληνικής πλευράς, δεν καταλάβαμε αν υπήρχε σχέδιο εξόδου από την κρίση. Να μην ήξεραν οι Έλληνες οικονομικά; Να μην είχαμε σπουδαγμένους οικονομολόγους; Σε τόσες σχολές διδάσκουν καθηγητές τα οικονομικά. Δεν βρέθηκε κανένας ιδιαίτερα ικανός που να προτείνει λύσεις; Αλλά και από την αγορά που είναι πιο έμπειροι σ αυτά τα μεγέθη δεν βρήκαν κανένα ικανό να δώσει τις απόψεις του;\nΚαλό νάχουν οι θεσμοί που έδωσαν προτεραιότητα στον πολίτη. Του άλλαξαν τα φώτα. Του πήραν το ψωμί από το στόμα και ακόμη δεν χόρτασαν. Πότε θα σταματήσουν να μας εκβιάζουν; Πάντως οι πρακτικές τους δείχνουν ότι τους ενοχλεί που θέλησε να αποκτήσει δική του στέγη ο Έλληνας. Ίσως τους ενοχλεί και η επιδότηση ενοικίου. Λέτε να μας θέλουν άστεγους και να περιφερόμαστε στους δρόμους, ώστε να κάνουν test αλληλεγγύης στον ελληνικό λαό για να δουν αν έχει φιλάνθρωπα αισθήματα; Πάντως θα δούμε που θα καταλήξουν με την εκχώρηση στα Funds των μη εξυπηρετούμενων δανείων, ακόμη και για την πρώτη κατοικία. Όσο για τους δικούς μας που διακήρυτταν το κανένα σπίτι στα χέρια τραπεζίτη, μας απογοήτευσαν με τις διαρκείς υπαναχωρήσεις τους.\nΉταν γνωστό από παλιά ότι οι φορείς που προσφέρουν βοήθεια στους αναξιοπαθούντες δουλεύουν χωριστά. Ακόμη και σήμερα δεν αναπτύχθηκαν κοινές δράσεις. Έτσι άλλοι συμπολίτες μας που τα ψάχνουν περισσότερο έχουν υποστήριξη από περισσότερους τους ενός φορείς και άλλοι για τους δικούς τους λόγους που δεν τρέχουν σε όλους, ψάχνοντας για βοήθεια αδικούνται και περνάνε πολύ δύσκολα. Βλέπεις δεν είναι εύκολο από τη μια ώρα στην άλλη να βρεθείς χωρίς δουλειά ή να είσαι άστεγος. Καταστάσεις τραγικές που δύσκολα τις βιώνεις, αλλά και δύσκολα είσαι έτοιμος να απλώσεις χέρι για να ζητήσεις βοήθεια. Μόνο όταν τα ζήσεις ο ίδιος θα καταλάβεις…


Mercedes-Benz Sylt PWA Super Grand Slam-ΗΜΕΡΑ 9 |Windsurfing News Greece\nMercedes-Benz Sylt PWA Super Grand Slam-ΗΜΕΡΑ 9\nαπό W.N.GR 8 Οκτωβρίου, 2017 16 Μαΐου, 2018\nLeave a Comment on Mercedes-Benz Sylt PWA Super Grand Slam-ΗΜΕΡΑ 9\nΔυστυχώς ο αέρας για την ένατη μέρα των αγώνων που διεξάγονται από το PWA στην περιοχή του Sylt της Γερμανίας δεν είχε την ένταση που αναμενόταν με αυτό να σημαίνει πως ακόμα για μία μέρα δεν θα ξέρουμε ποιά γυναίκα θα ανακηρυχθεί πρωταθλήτρια για την κατηγορία Wave του PWA για φέτος.\nΤο wave double elimination των γυναικών ξεκίνησε. Μέσα στην ημέρα όμως ολοκληρώθηκαν μόνο τρία heat μέχρι που οι συνθήκες που επικρατούσαν να φτάσουν σε σημείο να μην επιτρέπουν την διεξαγωγή του αγώνα.\nΗ ΜΑΧΗ ΓΙΑ ΤΗΝ ΤΕΤΑΡΤΗ ΘΕΣΗ ΣΤΗΝ ΓΕΝΙΚΗ ΚΑΤΑΤΑΞΗ\nΗ Γερμανίδα αθλήτρια Lina Erpenstein (Patrik / Severne / Maui Ultra Fins) κατάφερε να νικήσει στην μάχη μεταξύ αυτής και της Justyna Sniady (Simmer / Simmer Sails / Mystic) κερδίζοντας έτσι την τέταρτη θέση στην κατάταξη του αγώνα. Η 20 χρονή Lina πραγματοποίησε δύσκολα κόλπα όπως ένα stalled forward ενώ έδειξε πως έχει μεγάλο ταλέντο στο να επιλέγει το κατάλληλο κύμα για να εκτελέσει δυνατές στροφές και κοψίματα σε αυτό. Από την άλλη μεριά η Sniady εκτέλεσε ένα άψογο backloop όμως δυσκολεύτηκε να βρεί τον ρυθμό της με το wave riding.\nΈπειτα η Erpenstein είχε να αντιμετωπίσει την Daida Moreno (Starboard / Severne / Maui Ultra Fins) ώστε να μπορέσει να διεκδικήσει μία θέση στην τελική τριάδα. Όμως η Daida Moreno ήταν αποφασισμένη να νικήσει διότι μία ήττα σε αυτό το σημείο θα έφερνε άμεσο τέλος στα όνειρα της για την κατάκτηση του τίτλου για φέτος. Η Daida σε αυτή την μάχη εκτέλεσε κόλπα όπως one-handed και backloop ενώ πραγματοποίησε πολύ επιθετικές στροφές στα κύματα. Η Erpenstein εκτέλεσε και αυτή ένα forward loop με επιτυχία όμως δεν κατάφερε να επαναλάβει την επιτυχία της στο wave riding που είχε με την προηγούμενη αντίπαλο της Sniady, γεγονός που την οδήγησε και στην ήττα.\nΈτσι η Erpenstein κατάφερε με την απόδοση της αυτήν την χρονιά να ανέβει δύο θέσεις στην γενική κατάταξη του πρωταθλήματος σε σχέση με την περσινή της επίδοση αφήνοντας αρκετές ελπίδες για την κατάκτηση του τίτλου του χρόνου.\nΣτο Heat 34 η Sarah-Quita Offringa (Starboard / NeilPryde / Maui Ultra Fins) είχε να αντιμετωπίσει την Daida Moreno. Το heat ξεκίνησε να πραγματοποιείται, όμως λόγω του ότι η ένταση του ανέμου έπεσε σημαντικά το heat αναβλήθηκε. Το αποτέλεσμα ήταν οι τρείς πρώτες αθλήτριες Daida, Offringa και Iballa Moreno (Starboard / Severne / Maui Ultra Fins) να περάσουν την ώρα τους αναμένοντας μήπως οι συνθήκες επιτρέψουν αργότερα να πραγματοποιηθεί ο αγώνας, πράγμα που όμως δεν συνέβη.\nΔυστυχώς φαίνεται λίγο δύσκολο να ολοκληρωθεί το double elimination των γυναικών όμως πάντα υπάρχει η ελπίδα η πρόβλεψη του καιρού να είναι λάθος, έτσι ώστε να επιτρέψει να διεξαχθούν τα δύο ή τρία heat που χρειάζονται ακόμα.\nΑποτελέσματα Wave Mercedes-Benz PWA Super Grand Slam – Double Elimination (Γυναίκες)\n*Οι πρώτες 3 θέσεις μπορεί να αλλάξουν.\nPrevious Entry Mercedes-Benz Sylt PWA Super Grand Slam-ΗΜΕΡΑ 8\nNext Entry Mercedes-Benz Sylt PWA Super Grand Slam-ΗΜΕΡΑ 10-(Ανασκόπηση αγώνα)


Τι κάνει το Επιμελητήριο για μένα;\nΗ διοίκηση του Επιμελητηρίου τεγκαινίασε από την εκλογή της μια ανοικτή τακτική ενημέρωσης των επαγγελματιών για τη δράση του Επιμελητηρίου ώστε να γνωρίζει ο κάθε επαγγελματίες και ο κάθε πολίτης τις πράξεις, τις δαπάνες και τις δραστηριότητές της.\nΘα πρέπει να επισημάνουμε εδώ ορισμένα βασικά σημεία για να γίνει κατανοητή η δράση συλλογικών φορέων όπως τα επιμελητήρια:\nΟι υπηρεσίες του Επιμελητηρίου προς τα μέλη έχουν ατομικό και συλλογικό χαρακτήρα.\nΟι ατομικές υπηρεσίες γίνονται αντιληπτές αφού έχουν μονοδιάστατη σχέση.\nΟι συλλογικές δράσεις και παρεμβάσεις ενώ αποφέρουν γενικό όφελος δεν γίνονται πάντα αντιληπτές από τους ωφελούμενους με αποτέλεσμα να μη συνδέονται ατομικά με τους επαγγελματίες. Επί πλέον πολλές φορές παραπληροφορούνται για το ποιος είναι ο κύριος συντελεστής του οφέλους. Αν μετά από πίεση του Επιμελητηρίου αλλάξουν τα δημοτικά τέλη ή κάποιος συντελεστής φορολόγησης ή αλλάξει μια αγορανομική διάταξη ο κάθε επαγγελματίας δεν μπορεί να γνωρίζει τον κύριο συντελεστή της αλλαγής και έτσι μπορεί εύκολα να νομίσει πως αυτά είναι παραχωρήσεις της κυβέρνησης, κάποιου υπουργού ή του Δήμου!\nΕίναι προφανές λοιπόν ότι για να αποτιμηθεί το έργο του επιμελητηρίου πρέπει οι επαγγελματίες να έχουν σφαιρική και ακριβή πληροφόρηση. Για να ξεπεραστεί αυτό το πρόβλημα η διοίκηση του ΕΕΑ αναβάθμισε με σημαντικό κόστος την ιστοσελίδα του Επιμελητηρίου ώστε να υπάρχει καθημερινά έγκυρη και έγκαιρη πληροφόρηση. Όχι μόνο οι δράσεις του ΕΕΑ αλλά και όλες οι πληροφορίες που αφορούν τα μέλη του αναρτώνται καθημερινά στην ιστοσελίδα.\nΠέραν αυτού η αναβαθμισμένη ιστοσελίδα παρέχει και σειρά άλλων υπηρεσιών όπως η ηλεκτρονική πληρωμή των συνδρομών, η ηλεκτρονική έκδοση πιστοποιητικών κλπ. Αν ο επαγγελματίας έκανε έναν υπολογισμό της ωφέλειας που έχει από αυτές τις υπηρεσίες τις οποίες απολαμβάνει από το γραφείο του και τις μετέτρεπε σε χρήμα θα κατανοούσε αμέσως πόσο σημαντική είναι η αναβάθμιση των υπηρεσιών που του προσφέρονται. Στα σχέδια είναι και η παροχή άλλων σύγχρονων υπηρεσιών και διαδραστικών πεδίων για άμεση ατομική και γενική εξυπηρέτηση των μελών.\nΑπό τυπική άποψη όλες οι οικονομικές πράξεις της διοίκησης αναρτώνται αμέσως στη ιστοσελίδα και στη διεύθυνση: http://et.diavgeia.gov.gr/f/eea και έτσι μπορούν να ελεγχθούν από κάθε ενδιαφερόμενο. Πέραν αυτού, οι ετήσιοι απολογισμοί είναι στη διάθεση των μελών και αναρτώνται στην ιστοσελίδα. Ομοίως, όλες οι δράσεις και οι παρεμβάσεις της διοίκησης αναρτώνται στην ιστοσελίδα του ΕΕΑ.\nΌμως η δράση του ΕΕΑ δεν αφορά μόνο τα διαχειριστικά πεδία για να ελεγχθεί η χρηστότητα της διαχείρισης. Αφορά κατά κύριο λόγο την παρέμβαση σε πολιτικό επίπεδο προς την Πολιτεία και κάθε Αρχή και Υπηρεσία. Αναρίθμητες είναι οι παρεμβάσεις αυτές και πολλές φορές έχουν αποδώσει καρπούς παρότι περνάνε θολά στις συνειδήσεις σαν αφανή αποτέλεσμα και της δράσης του ΕΕΑ.\nΑπό τις τελευταίες δράσεις του ΕΕΑ με σημαντική απόδοση για τα μέλη μπορούμε επιγραμματικά να σημειώσουμε:\nΤη διαχείριση του ΓΕΜΗ για λογαριασμό των επαγγελματιών.\nΤην παρέμβαση στη διαμόρφωση των προγραμμάτων ΕΣΠΑ για επαγγελματίες και τις ημερίδες σε πολλές περιοχές για την ενημέρωση των επαγγελματιών ώστε να ενταθούν σε αυτές.\nΤην αποκέντρωση σημαντικού έργου προς τις νοτιοανατολικές περιοχές της Αττικής με την ίδρυση παραρτήματος στη Γλυφάδα.\nΤις συνεχείς παρεμβάσεις για την μείωση του ΦΠΑ στην εστίαση.\nΤις παρεμβάσεις προς τον ΟΑΕΕ και το υπουργείο Εργασίας για ασφαλιστικά και συνταξιοδοτικά θέματα όπως η απόδοση του επιδόματος ανεργίας σε επαγγελματίες, η ασφάλιση σε ιατροφαρμακευτική περίθαλψη όσων αδυνατούν να καταβάλουν εισφορές, η διαφύλαξη των αποθεματικών, η μη μείωση των συντάξεων, η προστασία από κατασχέσεις, οι ρυθμίσεις των καθυστερούμενων εισφορών κλπ.\nΤη διεξαγωγή σεμιναρίων με πολύ μικρό κόστος ή και δωρεάν για επαγγελματίες όπως ασφαλιστές, εστιάτορες, σεμινάρια Τεχνικών Ασφαλείας κλπ.\nΤη συμμετοχή σε τοπικά προγράμματα οικονομικής ανάπτυξης και αύξησης της απασχόλησης.\nΤην ενημέρωση των επαγγελματιών από την ιστοσελίδα για τρέχοντα προγράμματα του ΕΣΠΑ, του ΟΑΕΔ, των υπουργείων κλπ.\nΤις θέσεις κατά του ανοίγματος της Κυριακής και κατά της κατάργησης του ωραρίου.\nΤην πληθώρα παρεμβάσεων για γενικά φορολογικά και θεσμικά θέματα επαγγελματιών.\nΤην διενέργεια ημερίδων, ερευνών, συσκέψεων κλπ με αντικείμενο τα ειδικά προβλήματα των κλάδων.\nΤο άνοιγμα προς κάθε κλάδο για να πραγματοποιήσει με τη στήριξη του Επιμελητηρίου αναπτυξιακές δράσεις, εκθέσεις, έρευνες, ημερίδες, σεμινάρια κλπ.\nΟ κατάλογος των δράσεων είναι ακόμη πολύ μεγάλος ενώ νέες δράσεις βρίσκονται στο σχεδιασμό με προοπτική την πρακτική εφαρμογή τους για άμεσο όφελος των επαγγελματιών.\nΣτα σχέδια της διοίκησης είναι η αναβάθμιση του Επιμελητηρίου σε κεντρικό όργανο ανάπτυξης των επαγγελματικών επιχειρήσεων με την εφαρμογή δράσεων που αφορούν όλα τα επιχειρηματικά πεδία.\nΚαι μόνο τα πεδία των κλαδικών ερευνών, την νέων προγραμμάτων κατάρτισης (ΛΑΕΚ), της εξ αποστάσεως παροχής κατάρτισης (e-learning), των συνεργασιών μεταξύ επαγγελματικών επιχειρήσεων, τη δημιουργία ηλεκτρονικής αγοράς προσφοράς – ζήτησης εμπορευμάτων και υπηρεσιών, της σύνδεσης αγοράς εργασίας - επιχειρήσεων κλπ, τα οποία μελετώνται, θα μπορούσαν να δώσουν νέες αναπτυξιακές ανάσες και ωφέλειες στους επαγγελματίες σε μια τόσο δύσκολη εποχή.\nΗ αναβάθμιση είναι απαραίτητη προκειμένου να περάσει σε ευρωπαϊκά πρότυπα δράσης αλλά και να διασφαλίσει ένα καλύτερο μέλλον για τις επιχειρήσεις – μέλη του. Ταυτόχρονα δε επιδιώκει να αποκτήσει το ίδιο το επιμελητήριο τους πόρους βιωσιμότητάς του σε ένα νέο άκρως ανταγωνιστικό περιβάλλον στο οποίο η υποχρεωτικότητα εγγραφής στα επιμελητήρια αντικαθίσταται από την αναγκαιότητα των επιχειρήσεων να είναι μέλη και χρήστες των αναβαθμισμένων υπηρεσιών του.\nΠρόκειται για μια μεγάλη μεταβολή – μετάβαση από το μοντέλο του κλασικού, συμβατικού, γραφειοκρατικού επιμελητήριου σε ένα δυναμικό επιχειρηματικό – επιμελητηριακό, ευρωπαϊκό μοντέλο.\nΑν λοιπόν κάποιος συνάδελφος αναρωτηθεί, που πηγαίνει η συνδρομής των 3,33 ευρώ το μήνα προς το ΕΕΑ και «τι κάνει το Επιμελητήριο για μένα», μπορεί να αξιολογήσει με τη λογική του κόστους – οφέλους τις δράσεις και τις προοπτικές του Επιμελητήριου και να κρίνει ελεύθερα και αντικειμενικά την απάντηση που θα δώσει ο ίδιος.


Αποτελέσματα Πανελλήνιο Πρωτάθλημα: Ο Κεχαγιάς στην κορυφή του Acropolis Rally - time2rally.gr\nΤο ΕΚΟ Ράλλυ Ακρόπολις 2018 προσμετρά εξ ολοκλήρου -ως ένας αγώνας- στο Πανελλήνιο Πρωτάθλημα Ράλλυ Χώματος, και η διανυκτέρευση βρήκε επικεφαλής τον Γιώργο Κεχαγιά και τον Βασίλη Μπασιούκα. Το πλήρωμα του Mitsubishi Lancer EvoΙX ήταν ταχύτερο κατά 9,8 δευτ. των Μπαντούνα-Σούκουλη στη Θήβα, κι έτσι κάλυψε τη διαφορά με την οποία οι δεύτεροι είχαν κερδίσει την Υπερειδική, για να διανυκτερεύσει πρώτο στη Λαμία.\nEKO ACROPOLIS RALLY 2018 ΠΑΝΕΛΛΗΝΙΟ ΠΡΩΤΑΘΛΗΜΑ ΡΑΛΛΥ ΧΩΜΑΤΟΣ\nΠροηγούμενο άρθρο ΑΠΟΤΕΛΕΣΜΑΤΑ DAY1 EKO ACROPOLIS RALLY 2018 – Σειρά Εκκίνησης 2η μέρα\nΕπόμενο άρθρο EKO Acropolis Rally 2018: Day-2 Προσβάσεις Θεατών\nΈναρξη συμμετοχών: 1ο Ράλλυ Σπριντ Καστανιάς 13-14 Ιουνίου 2015\n“Πήγαν και το πήραν!” οι Γ.Μπαντούνας – Ηλ.Παναγιωτούνης\nΟι Φιλιππίδης – Σαΐνης, κατέβηκαν για προπόνηση και πήραν την νίκη!!!\nΕΑΡΙΝΟ Ράλλυ Σπριντ 2016: Οι συμμετοχές…


Λουκουμάδες με σως σοκολάτας! | Sokolatomania Sokolatomania\nΛουκουμάδες με σως σοκολάτας, από την morfat και το morfat.gr!\nΦτιάξτε Λαχταριστούς Παραδοσιακούς Λουκουμάδες εύκολα, γρήγορα και με απόλυτη επιτυχία με το έτοιμο μίγμα Morfat! Συνδυάστε τους με Μέλι και Καρύδια, με Σοκολάτα ή Παγωτό και εντυπωσιάστε φίλους και οικογένεια!\n1 συσκευασία MORFAT ΜΙΓΜΑ ΓΙΑ ΛΟΥΚΟΥΜΑΔΕΣ\n600γρ.(3 φλυτζ.τσαγιού) χλιαρό νερό\nΓια τη σως σοκολάτα\n1.Σε ένα μπόλ, ρίχνετε το περιεχόμενο των φακέλων που θα βρείτε στη συσκευασία του προϊόντος MORFAT ΛΟΥΚΟΥΜΑΔΕΣ (2 φακελάκια μίγμα για Λουκουμάδες και 2 φακελάκια Μαγιά). Προσθέτετε το χλιαρό νερό και ανακατεύετε πολύ καλά, μέχρι ο χυλός να γίνει λείος και ομοιογενής. Αφήνετε το μπόλ σε ζεστό μέρος, σκεπασμένο με υγρή πετσέτα, μέχρι ο χυλός να διπλασιαστεί σε όγκο.\n2.Σε ένα βαθύ κατσαρολάκι ζεσταίνετε αρκετό λάδι, μέχρι να κάψει πολύ καλά. Ρίχνετε μικρές κουταλιές του γλυκού από το μίγμα και αφήνετε τους λουκουμάδες να ροδίσουν και από τις δύο πλευρές. Βάζετε τους λουκουμάδες σε απορροφητικό χαρτί και τους αφήνετε να στραγγίσουν από το λάδι.\n3.Τοποθετείτε τους λουκουμάδες σε πιατέλα.\n4.Σε ένα σκεύος fondue (ή σε κατσαρολάκι), ρίχνετε το περιεχόμενο του Morfat Creamy και τα κομματάκια σοκολάτας. Τα αφήνετε σε χαμηλή φωτιά μέχρι να λιώσει η σοκολάτα, και η σως να αποκτήσει λεία υφή.\n5.Καρφώνετε τα λουκουμαδάκια σε sticks (οδοντογλυφίδες) και τα βουτάτε στην σως σοκολάτα την οποία κρατάτε ζεστή συνεχώς σε πολύ χαμηλή φωτιά.\nΜυστικό του CHEF: Το νερό που θα προσθέσετε να είναι χλιαρό, καθώς με καυτό νερό δεν θα φουσκώσει το μίγμα σας.\nBeignets γεμιστά με σοκολάτα, από τον Γιώργο Τσούλη!\nΛουκουμάδες Στιγμής Με Μπανάνες από την Ιωάννα Σταμούλου και το "Sweetly"!\nΜηλολουκουμαδάκια by "L", από την αγαπημένη Ελευθερία Μπούτζα και το "Μαγειρεύοντας με την L"!\nΛουκουμάδες με αχλάδια και σταφίδες, από το icookgreek.com!\nΛουκουμάδες με σοκολατένιο γλάσο , από το sintayes.gr!


Χαμογελούσε συχνά τελευταία - Χάρης Γαντζούδης | Deity.gr\nHome \_ Χάρης Γαντζούδης \_ Χαμογελούσε συχνά τελευταία\nΆδειαζε τη βαλίτσα βρίζοντας τον εαυτό της για τη δειλία της. Για ακόμη μια φορά δεν κατάφερε να περάσει την πόρτα του σπιτιού της και να την κλείσει οριστικά πίσω της. Αφού άδειασε την βαλίτσα, της έδωσε μια δυνατή κλωτσιά κι αυτή με μιας χάθηκε κάτω από το κρεβάτι. Χτύπησε με δύναμη την πόρτα της ντουλάπας και κινήθηκε προς την κουζίνα. Αν και καθυστερημένα, η Μυρτώ, για μια ακόμη μέρα μπήκε στα «παπούτσια» της καθημερινότητάς της, που αν και την στένευαν και ο πόνος από τα πόδια απλωνόταν σε όλο το σώμα, εκείνη δεν έβρισκε τη δύναμη να τα πετάξει.


Λ. Αλκαίου: «Ο Θεός μου έδωσε την κόρη μου και μου πήρε όλη... - Star.gr\nLIFESTYLE Παρασκευή, 22 Μαρτίου 2013, 12:01\nΛ. Αλκαίου: «Ο Θεός μου έδωσε την κόρη μου και μου πήρε όλη μου την οικογένεια»\nΤο άγνωστο δράμα της γνωστής τραγουδίστριας\nΜια κατάθεση ψυχής έκανε η Λένα Αλκαίου αποκαλύπτοντας ότι ο μοναδικός άνθρωπος που της έχει απομείνει στη ζωή είναι η κόρη της, την οποία μεγαλώνει μόνη της, χωρίς καμία άλλη βοήθεια.\n«Αυτό το παιδί το ήθελα πολύ, από τα βάθη της καρδιάς μου. Δεν με ενδιέφερε ο γάμος. Προτεραιότητά μου στα πάντα, στη ζωή μου είναι η κόρη μου. Είναι δύσκολο να φέρεις όλο το βάρος των ευθυνών, αλλά είναι τόσο σπουδαίο αυτό που βιώνω, ώστε ψυχολογικά δεν αισθάνομαι ότι υπάρχει στον κόσμο καμία δυσκολία», είπε, αποκαλύπτοντας ότι το παιδί της ήταν αυτό που της έδωσε δύναμη, αφού μετά από τη γέννησή της κόρης η ζωή της επεφύλαξε πολλά χτυπήματα.\n«Είναι τρομερό. Η ζωή μου έδωσε αυτό το τόσο μεγάλο δώρο με τον ερχομό της κόρης μου και μου πήρε τους πιο αγαπημένους μου ανθρώπους. Κατά τη διάρκεια της εγκυμοσύνης μου έχασα τον πατέρα μου και έπειτα από ένα μικρό χρονικό διάστημα έφυγε και η μαμά μου. Πριν από κάποια χρόνια είχα χάσει και τον αδελφό μου. Έχασα όλη μου την οι��ογένεια και έμεινα μόνο με το παιδί μου. Ευτυχώς που υπάρχει στη ζωή μου η κόρη μου», είπε.\nΑυτές οι δυσκολίες μάλιστα της άλλαξαν εντελώς τη ζωή.\n«Άλλαξε η ζωή μου. Εγώ δεν είχα μια απώλεια στη ζωή μου, αλλά τις πιο σημαντικές που μπορεί να έχει ένας άνθρωπος. Έχασα όλη μου την οικογένεια και σίγουρα άλλαξα πάρα πολύ. Προσπάθησα και προσπαθώ να σταθώ στα πόδια μου, να είμαι όσο καλύτερα γίνεται γιατί το παιδί μου πρέπει να με βλέπει χαρούμενη και γελαστή. Δίνω πολλή αγάπη στην κόρη μ ου. Δυστυχώς δεν μπορούμε να κάνουμε τίποτα παραπάνω έπειτα από μια απώλεια, παρά μόνο να παλέψουμε να πάρουμε τη ζωή μας στα χέρια μας και να προχωρήσουμε», είπε.\nΜε δύναμη, αισιοδοξία και χαμόγελο συνεχίζει τη ζωή της, χέρι, χέρι με την κόρη της, στηρίζοντας η μία την άλλ��.


ΗΠΑ: Σοκ από το μακελειό στο Σακραμέντο με τους έξι νεκρούς\nΕικόνα από το σημείο του μακελειού AP\nΘρήνος στο Σακραμέντο της Καλιφόρνια για το mass shooting με τους έξι νεκρούς. Πώς ένας καυγάς μετατράπηκε σε μακελειό.\nnews247 04 Απριλίου 2022 07:30\nΣύμφωνα με την Κάθι Λέστερ, την αρχηγό της αστυνομίας στο Σακραμέντο, περί τις 02:00 ξέσπασε «μεγάλος καβγάς» στο κέντρο της πόλης και λίγη ώρα αργότερα άρχισαν να ακούγονται πυροβολισμοί.\nEνα όπλο –κλεμμένο– ανακτήθηκε στον τόπο του μακελειού από τους αστυνομικούς που διενεργούν την έρευνα, οι οποίοι επιβεβαίωσαν ότι «αρκετοί» ένοπλοι άνοιξαν πυρ.\nΗ κυρία Λέστερ είπε ότι επιτόπου πριν εκτυλιχθεί η τραγωδία βρισκόταν «πλήθος» ανθρώπων.\nΑνάμεσα στους τραυματίες, ορισμένοι είναι «σοβαρά», σε «κρίσιμη» κατάσταση, ανέφερε ο δήμαρχος της πόλης, ο Ντάρελ Στάινμπεργκ, κατά τη διάρκεια συνέντευξης Τύπου.\n«Ζητάμε από τους πολίτες να μας βοηθήσουν να εντοπίσουμε τους υπόπτους και να μας δώσουν κάθε πληροφορία που μπορεί να μας επιτρέψει να φωτίσουμε» την υπόθεση αυτή, είπε η αρχηγός της αστυνομίας, διευκρινίζοντας πως μέχρι στιγμής δεν έχει συλληφθεί κανείς ύποπτος.\n«Ήταν φρικτό», αφηγήθηκε στον τοπικό τηλεοπτικό σταθμό KXTV ο Μπέρι Άξιους, ακτιβιστής που έφθασε επιτόπου μερικά λεπτά μετά το μακελειό. Περιέγραψε «αιμόφυρτα θύματα, κόσμο που ούρλιαζε, που έκλαιγε, άλλους που ρώταγαν πού είναι ο αδελφός τους ή η μητέρα τους, που έψαχναν τους γιους τους».\n«Είναι δύσκολο να χωνέψουμε τον αριθμό των νεκρών και των τραυματιών», είπε ο δήμαρχος Στάινμπεργκ. «Η πόλη μας έχει ραγισμένη την καρδιά σήμερα το πρωί».\nEurobasket 2022, Ισπανία: Ο Σκαριόλο θα αποχωρήσει από την εθνική μετά την διοργάνωση σύμφωνα με ισπανικά ΜΜΕ


Handmade by Andria: Τι έκανες στο...πάρτυ Νικολή μου;;;\nΓια αρχή έριξα μια ματιά στο χώρο που θα γινόταν το πάρτυ...και αφού βεβαιώθηκα ότι όλα ήταν στη θέση τους...φρόντισα να υπενθυμίσω στη μαμά να μαζέψει την ηλεκτρική σκούπα από την μέση...\nΈμπηξα την πινακίδα του Στοπ στην τριανταφυλλιά για να μην μπερδευτεί κανένας σχετικά με το που γίνεται το πάρτυ και...\nκρέμασα τα σημαιάκια στην εξώπορτα του σπιτιού\nΦρόντισα οι καλεσμένοι μου να φοράνε τα καπελάκια τους (την Δανάη , την γνωρίζετε ήδη...ήταν τόσο τσαχπίνα χαμογελαστή και συνεργάσιμη που ξεσήκωσε τους μεγαλύτερους να κάνουν σε όλους μας από ένα αδελφάκι)\nχειροκρότησα τα ταχυδακτυλουργικά που μας έκανε ο κλόουν\nαναπαυτικά καθισμένος στην αγκαλιά της ξαδελφούλας μου\nΈβγαλα φωτογραφίες στο τρακτέρ μου με μικρούς και μεγάλους φίλους μου...\nέβγαλα φωτογραφίες την ξαδελφούλα μου που πόζαρε αποκλειστικά στο φακό μου\nπαρακολούθησα τους μεγαλύτερους φίλους μου να παίζουν τσουβαλοδρομίες\nχόρεψα ζεϊμπέκικο στο ρυθμό του κακού λύκου\nχτύπησα την πινιάτα αγελάδα ....να κάνει "μπουμ" για να κάνω "μαμ"\nκαι όταν η πινιάτα δεν έσπαγε παρόλες τις προσπάθειες που έκαναν όλα τα παιδάκια η μαμά έβαλε το χεράκι της....\nκαι σείστηκε το σπίτι μας από τους αλαλαγμούς και τα επιφωνήματα ...\n...και ενώ ακόμα οι φίλοι μου μάζευαν τα γλυκά που έπεσαν από την κοιλιά της πινιάτας η μαμά μοίρασε homemade γλειφιτζούρια (συνταγή για γλειφιτζούρια)\nέσβησα τα κεράκια (ή τουλάχιστον προσπάθησα...)\nκαι ψιλοτρόμαξα, να πω την αλήθεια, με τα κομφετί που έπεσαν\nπόζαρα για τις απαραίτητες αναμνηστικές φωτογραφίες με τον παππού μου\n(αν και κατά βάση ήθελα να χυμήξω στην τουρτα)\nαλλά και τον μπαμπά και την μαμά\nΣτο τέλος σαν καλός οικοδεσπότης φίλησα όλους τους καλεσμένους μου (με ιδιαίτερη προτίμηση στα κορίτσια) και τους ξεπροβόδισα\nΚαι όταν έφυγε και ο τελευταίος καλεσμένος , κούρνιασα αποκαμωμένος στην αγκαλιά της γιαγιάς μου\nΜέσα στον ενθουσιασμό μου και τη χαρά μου, το τελευταίο πράγμα που σκεφτόμουν στο πάρτυ ήταν να βγάλω φωτογραφίες...ευτυχώς που υπάρχει η ξαδέλφη Φένια και πάντα σώζει την κατάσταση και ...τις αναμνήσεις μας\nτο μενού μας περιλάμβανε αυτά τα γουρουνοφατσάκια\nσάντουιτς κουνελάκια, παπάκια και πεταλουδίτσες που έγιναν με κουπ πατ της ζαχαροπλαστικής\nπιτσάκια που έκανε η μαμά Βάνα\ncup cakes πασπαλισμένα με βουτυρόκρεμα και χρωματιστά σκουληκάκια\nκαι ένα πανεύκολο ρολό σφολιάτας με ζαμπόν και κασέρι\nΤο πρώτο πάρτυ του Νικόλα αποτελεί γλυκιά ανάμνηση. Του ευχήθηκα πολλές φορές εκείνη την μέρα αλλά θέλω να του ευχηθώ ακόμα μια φορά να φτάσει μέχρι τα 102 (τουλάχιστον) και να είναι υγιής...όλα τα υπόλοιπα έπονται....\nΕπανέρχομαι με την Χριστογεννιάτικη διακόσμηση μας!!!\nRock n' Rolla 1 Δεκεμβρίου 2011 - 3:13 μ.μ.\nxουχουχου!!τελειο το παρτυ του μικρου Νικολα !!!να σου ζησει!!εκανες και τα κεκακια μου!!παντα χαρες!!φιλακια!!:-))\nMarie 1 Δεκεμβρίου 2011 - 3:18 μ.μ.\nΩωωωωω!!! Τι όμορφα που ήταν όλα!!! Να τα εκατοστήσει ο κούκλος σας (με τέτοιους γονείς πως να μην έβγαινε κούκλος!)Αλλά και ο παππούς και η γιαγιά δεν πάνε πίσω! Πολύ όμορφη και χαρωπή ατμόσφαιρα! Μπράβο και του χρόνου! Φιλάκια! Καλό μήνα!\ncreative journey deppy11 1 Δεκεμβρίου 2011 - 3:23 μ.μ.\nτι υπεροχες εικονες !!! αλλα και τα γουρουνακια σάντουιτς!!!! χαχαχαχα!!!\npara-kelsoscooks 1 Δεκεμβρίου 2011 - 3:33 μ.μ.\nΓια άλλη μια φορά, να τον χαίρεσαι και να τον καμαρώνεις.Καλό σου μήνα\nRena Christodoulou 1 Δεκεμβρίου 2011 - 3:42 μ.μ.\nΜΠΡΑΒΟ ΝΙΚΟΥΛΑ ΜΟΥ!!!!!!!\nΕΤΣΙ ΝΑ ΕΙΣΤΕ ΠΑΝΤΑ!!!!!!!\nΤΙΠΟΤΕ ΝΑ ΜΗ ΣΥΝΝΕΦΙΑΣΕΙ ΤΑ ΠΡΟΣΩΠΑΚΙΑ ΣΑΣ!!!!!!!\nΕΙΝΑΙ ΣΑΝ ΝΑ ΕΙΜΑΣΤΑΝ ΚΙ ΕΜΕΙΣ ΣΤΗ ΓΙΟΡΤΗ ΣΑΣ!!!\nΠΕΡΝΑ ΑΠΟ ΤΟ ΣΠΙΤΑΚΙ ΜΟΥ ΝΑ ΠΕΡΕΙΣ ΜΕΡΟΣ ΣΤΗΝ ΑΝΤΑΛΛΑΓΗ ΔΩΡΩΝ!!!\nΠΟΛΛΑ ΦΙΛΙΑ ΣΕ ΟΛΟΥΣ ΣΑΣ!!!!!!!!!!!!!!!\nEVAGELIA VRETTOU 1 Δεκεμβρίου 2011 - 3:52 μ.μ.\nΠω πω, πόσο όμορφες εικόνες...! Από τα χειροποίητα καπελάκια, μέχρι τα γλειφιτζούρια και τα γουρουνάκια, όλα δείνχνουν υπέροχα! Πρέπει να το χάρηκε πολύ ο εορτάζων! ΝΑ τον χαίρεστε\nχαραυγή 1 Δεκεμβρίου 2011 - 4:59 μ.μ.\nΝα το χαρείς το μικρό σου αγγελούδι και να το δεις όπως επιθυμείς!! Όλα ήταν υπέροχα απ' ότι είδα!! Ο στολισμός,η πινιάτα,η τούρτα,το φαγητό αλλά πάνω απ' όλα οι χαμογελαστοί άνθρωποι!! Εύχομαι κάθε χρόνο να γιορτάζετε με χαρά τα γενέθλια του μικρού σας!! Να τα εκατοστήσει!! Όποτε μπορέσεις πέρνα απ' το σπιτάκι μου,έχει βραβείο!! Καλό μήνα!!\nmary's crafts 1 Δεκεμβρίου 2011 - 5:01 μ.μ.\nΧιλιοχρονος!!!!Να τον χειρεστε και να τον δειτε οπως επιθημειτε!!!!!!\nΤελειο το παρτυ του Νικολα!!!!!Φαινεται ποσο πολυ διασκεδασε!!!!!!Ολα τελεια οργανωμενα και στολισμενα!!!!!!!!!!\nΜπραβο Αντρια μου!!!!!!!!!!\nειρήνη χειροποιήματα 1 Δεκεμβρίου 2011 - 5:05 μ.μ.\nΠραγματικές στιγμές ευτυχίας!! Εύχομαι τα καλύτερα για 'σενα και την οικογένειά σου Νίκη μου :)))\nSophie 1 Δεκεμβρίου 2011 - 6:33 μ.μ.\nΕγώ τυχαία περνούσα και αφού είδα πως έχετε πάρτυ είπα να ευχηθώ και εγώ με τη σειρά μου στο Νικόλα σας να τα εκατοστήσει και να είναι πάντα χαρούμενος και τυχερός στη ζωή του!!!!Καλώς σε βρήκα!!!Φιλιά και θα τα λέμε!!Καλό μήνα!!!\nNemecis 1 Δεκεμβρίου 2011 - 7:51 μ.μ.\nΤι καταπληκτικά πράγματα είναι αυτά????Μπράβο!Κ του χρόνου να είστε καλά\nAndria 1 Δεκεμβρίου 2011 - 8:40 μ.μ.\nΚοριτσάκια μου καλό μήνα σε όλες σας! Ευχαριστώ για τα καλά σας λόγια...μετά από τόσες αναρτήσεις σχετικά με το πάρτυ δεν θα μπορούσα να μην ανεβάσω φωτογραφίες!!!! Σας φιλώ πολύ πολύ\nfoufoula89 1 Δεκεμβρίου 2011 - 9:08 μ.μ.\nΧΡΟΝΙΑ ΤΟΥ ΠΟΛΛΑ ΜΕ ΥΓΕΙΑ ΚΑΙ ΠΟΛΥ ΧΑΡΑ .ΟΛΑ ΠΟΛΥ ΟΜΟΡΦΑ\nΕιρήνη 1 Δεκεμβρίου 2011 - 9:36 μ.μ.\nΚαταπληκτικά όλα!!!!Να το χαίρεστε το αγγελούδι σας!!!Μπράβο στη χρυσοχέρα μαμά,αλλά και σε όσους άλλους βοήθησαν!!!\nκαλυψώ 1 Δεκεμβρίου 2011 - 11:08 μ.μ.\nΠραγματικά μαγεύτηκα! Τέτοια γενέθλια γίνονται...σχεδόν ποτέ. Ο Νικόλας σου θα βλέπει αργότερα τις φωτογραφίες και θα εκτιμάει τη μανούλα του που κουράστηκε πολύ για να το πραγματοποιήσει. Να τα εκατοστήσει!\nΔιασκέσις 2 Δεκεμβρίου 2011 - 12:01 π.μ.\nΈλα βρε τέλεια ανάρτηση!!πολύ γλυκός ο Νικόλας -κι η μαμά του!!!Να τα εκατοστήσει και να τον χαίρεστε!!Όλα μοιάζουν τέλεια οργανωμένα!!Καλή ιδέα το τρακτερ για τις φωτο!!Πόσες μέρες -βδομάδες τα δούλευες;;;Χαλάλι!!Το αποτέλεσμα εξαιρετικό!!!please δωσε οδηγίες για γουρουνοφατσούλες!!!!\nAndria 2 Δεκεμβρίου 2011 - 12:38 π.μ.\nΕιρήνη, Καλυψώ, Διασκέσις ευχαριστώ για τα καλά σας λόγια και τις ευχές σας. Διασκέσις οι γουρουνοφατσούλες είναι από το μπλογκ Παίζουμε μαζί. Αν πας τον κέρσορα στη λέξη γουρονοφατσάκια θα σε οδηγήσει στο λινκ! Φιλιά πολλά\nvasilikoula 2 Δεκεμβρίου 2011 - 12:43 π.μ.\nωραιες οικογενειακες στιγμες στα γενεθλια του μικρου,να τον χαιρεστε ολοι,ειναι ενας κουκλος!\nsstamoul 2 Δεκεμβρίου 2011 - 1:32 π.μ.\nΠόσο τέλεια! Πολλές ευχές!\nΦωτεινή 2 Δεκεμβρίου 2011 - 11:33 π.μ.\nΞαδερφο-οικογένεια, να χαίρεστε, να χαμογελάτε, να ζείτε ευτυχιμένα όπως εκείνη τη μέρα!\nΚαι του χρόνου με μια αδερφούλα για τον Νικόλα-άντε, έστω αδεφρφούλη!Φιλιά από όλους μας!\nχρυσάνθη 2 Δεκεμβρίου 2011 - 12:11 μ.μ.\nΝίκη μου νάσαι γερή και δυνατή κοπέλα μου και να κάνεις τέτοια όμορφα πάρτυ για πολλά -πολλά χρόνια!!!\nΠιστεύω ότι όλοι ευχαριστήθηκαν και έφυγαν ενθουσιασμένοι!!Θα το θυμούνται για χρόνια.Και ο Νικόλας σου θάναι το πιο ευτυχισμένο παιδάκι με τέτοια μανούλα!!!\nΝα τον χαίρεστε και πάλι και να τα ξεπεράσει τα 100!!!Νάστε πάντα ευτυχισμένοι !!!\nΝίκη 2 Δεκεμβρίου 2011 - 4:49 μ.μ.\nΦιλενάδα να τον χαίρεσαι!!!\nΑπό ότι καταλαβαίνω το παρτυ θα ήταν σούπερ κι όλοι θα περασαν τέλεια! Χαλάλι ο κόπος και η δουλειά που έριξες όλες τις προηγούμενες μέρες!\nΚαι του χρόνου, φιλιάαααα!!\nannak 5 Δεκεμβρίου 2011 - 1:52 μ.μ.\nEvita 6 Δεκεμβρίου 2011 - 2:26 μ.μ.\nΑχ Νικούλα μου συγκινήθηκα,\nπέρα του ότι τα έκανες όλα τέλεια,\nμέσα απο αυτές τις εικόνες ακούγονται τα γέλια των παιδιών, η χαρά είναι ζωγραφισμένη σε όλα τα πρόσωπα. Να είστε πάντα χαμογελαστοί και χαρούμενοι.\nΚαι του χρόνου να είσαι γερή και να κάνεις τα ίδια πάλι\n(γιατί καλύτερα δεν γίνετε....)\nΛΑΜΠΡΙΝΗ 7 Δεκεμβρίου 2011 - 10:41 μ.μ.\nΚοπέλα μου όμορφη,να σου ζήσει τα παλικαράκι σου!!\nΝα τον δεις...όπως εκείνος επιθυμεί!!!\nΤέλειο τα πάρτυ,με τα όλα του!!Μπράβο Άντρια,είσαι πολύ γλυκιά μανούλα,χαίρομαι πολύ που βρεθήκαμε!!Σε φιλώ γλυκά!